type: legislation

text:
 |
 52011PC0839
 Priekšlikums EIROPAS PARLAMENTA UN PADOMES REGULA ar ko izveido Eiropas kaimiņattiecību instrumentu /* COM/2011/0839 galīgā redakcija - 2011/0405 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 Vispārīgais konteksts
 Līguma par Eiropas Savienību (LES) 8. pantā
 noteikts, ka Eiropas Savienība (ES) veido īpašas attiecības ar
 kaimiņvalstīm, lai izveidotu labklājības un labu
 kaimiņattiecību telpu pie ES robežām. Eiropas
 kaimiņattiecību politika (EKP) tika izstrādāta 2004. gadā,
 un tā attiecas uz 16 partnervalstīm, kas atrodas austrumos un
 dienvidos no ES robežas, proti, uz Alžīriju, Armēniju,
 Azerbaidžānu, Baltkrieviju, Ēģipti, Gruziju, Izraēlu,
 Jordāniju, Libānu, Lībiju, Moldovas Republiku, Maroku,
 Okupēto Palestīnas teritoriju, Sīriju, Tunisiju un Ukrainu. Ar
 Eiropas kaimiņattiecību politiku (EKP) ES piedāvā
 kaimiņvalstīm priviliģētas attiecības, kas
 balstītas uz abpusējām saistībām attiecībā
 uz tādām vērtībām un principiem kā
 demokrātija un cilvēktiesības, tiesiskums, laba
 pārvaldība, tirgus ekonomikas principi un ilgtspējīga
 attīstība, tostarp darbība klimata jomā. Šajā politikā
 paredzēta arī politiskā asociācija un dziļāka
 ekonomiskā integrācija, paaugstināta mobilitāte un uzlaboti
 tieši personiski kontakti. Finanšu līdzekļi EKP tiek piešķirti
 no šim nolūkam paredzēta instrumenta, proti, no Eiropas
 kaimiņattiecību un partnerības instrumenta (EKPI), ko
 piemēro attiecībā uz 16 iepriekš minētajām
 partnervalstīm un Krieviju.
 Priekšlikuma pamatojums un mērķi
 Kopš EKP un EKPI īstenošanas sākuma
 ir notikušas vairākas būtiskas pārmaiņas.
 Pārmaiņas ES attiecībās ar
 kaimiņvalstīm un norises kopš brīža, kad EKP tika izveidota, ir
 analizētas un novērtētas EKP stratēģiskajā
 pārskatā. Pamatojoties uz to, izstrādāta jauna EKP
 vīzija, kas izklāstīta Savienības Augstā
 pārstāvja ārlietās un drošības politikas
 jautājumos un Eiropas Komisijas Kopīgajā paziņojumā
 “Jauna reakcija uz pārmaiņām kaimiņvalstīs”, kuru
 pieņēma 2011. gada 25. maijā, un Padomes 2011. gada
 20. jūnija secinājumos. Šajā jaunajā pieejā
 paredzēts lielāks atbalsts partnervalstīm, kas
 apņēmušās veidot demokrātisku sabiedrību un veikt
 reformas, saskaņā ar “vairāk par vairāk” un
 “savstarpējās atbildības” principu, un tā nodrošina
 politikas stratēģisko pamatu ES attiecībām ar
 kaimiņvalstīm.
 Lai arī ir plaši atzīts, ka EKPI ir
 veiksmīgi papildinājis ES politiku attiecībā uz tās
 kaimiņvalstīm, EKP politikas pārskatā un citos
 novērtējumos, praktiski gūtā pieredzē un
 sabiedriskās apspriešanās konstatēti vairāki
 jautājumi, kas turpmāk ir jāatrisina, atbilstīgi
 pielāgojot instrumentu, lai vēl vairāk uzlabotu ES atbildes
 pasākumu efektivitāti, jo īpaši šādi jautājumi:
 ·
 “Vairāk par vairāk” principa
 piemērošana. Šis princips ir
 atjaunotās kaimiņattiecību politikas galvenais aspekts. Tas
 paredz ievērojami augstāku diferenciāciju starp
 partnervalstīm atbilstīgi saistībām, ko tās
 uzņēmušās attiecībā uz vērtībām un
 mērķiem, par kuriem panākta vienošanās, un jo īpaši
 attiecībā uz partnerību ar ES, kurā galvenā
 uzmanība veltīta demokrātijai un vispārējai
 labklājībai. Būtisks jaunās pieejas aspekts ir finanšu
 stimuli vērienīgāko reformu veicējiem. Tā kā
 jaunais Eiropas kaimiņattiecību instruments (EKI) ir politikas
 vadīts instruments, tam ir jāatspoguļo šis pamatprincips
 īpaši plānošanā un atbalsta piešķiršanā partneriem.
 ·
 Plānošanas procesa
 sarežģītība un ilgums. Pašreizējā
 plānošanas procesā paredzētas vairākas plašas apspriedes un
 daudzi citi procedurālie posmi, un kopā šis process ilgst vidēji
 18 mēnešus. Plānošanas procesa ilgums samazina
 palīdzības svarīgumu. EKPI plānošanas dokumentu (valstu
 stratēģijas dokumentu) apjoms atbilst attīstības
 sadarbībā izmantotajam formātam, un tas nozīmē, ka
 tiek veikta plaša attiecīgās valsts situācijas analīze,
 tādējādi pagarinot šo procesu. Tomēr reālā
 situācija kaimiņvalstīs atšķiras, un attiecībā uz
 lielāko daļu partnervalstu (attiecībā uz valstīm,
 kuras ir noslēgušas rīcības plānu vai līdzīgu
 kopīgu mērķu kopumu ar ES) analīze tiek veikta katru gadu
 tam paredzētos progresa ziņojumos, līdz ar to valsts
 stratēģijas dokumenta lielākā daļa nav nepieciešama.
 Līdz ar to pastāv gan nepieciešamība racionalizēt,
 saīsināt un padarīt mērķtiecīgāku
 plānošanas procesu, gan arī iespēja to izdarīt.
 ·
 Instrumenta darbības joma. EKPI pašreizējā darbības jomā ietilpst
 partnerības un sadarbības nolīgumu, asociācijas
 nolīgumu vai citu būtisku nolīgumu īstenošana, labas
 pārvaldības veicināšana un taisnīga sociālā un
 ekonomiskā attīstība. Tajā ietilpst arī ļoti plašs
 tematisko sadarbības jomu saraksts ar 29 sīki
 izklāstītiem vienādas nozīmes punktiem, kas ievērojami
 traucē uztvert EKP pamatmērķus un to, kam šajā
 politikā tiek veltīta galvenā uzmanība. Šī plašā
 pieeja tiek atspoguļota plānošanas procesā, un daudzos gadījumos
 ir bijis problemātiski nodrošināt saskaņotību starp
 politiku un sadarbību. Jaunais tiesību akta priekšlikums
 attiecībā uz EKI palīdzēs racionalizēt instrumenta
 darbības jomu un stiprināt saikni ar būtiskajām
 iekšpolitikas jomām, vienlaikus saglabājot tā pašreizējo
 elastību.
 ·
 Daļēji novecojuši īstenošanas
 noteikumi un saskaņotības trūkums starp ārējiem
 instrumentiem. Pašreizējās EKPI regulas
 īstenošanas noteikumu sadaļa dažviet ir novecojusi un tāpēc
 neatbilstīgi atspoguļo to, kā tiek sniegta palīdzība
 kaimiņvalstīm. Trūkst arī saskaņotības starp EKPI
 īstenošanas noteikumiem un citiem ārējās darbības
 instrumentiem. Elastības mehānismus ir iespējams uzlabot, lai
 tie atbilstu jaunajam politikas kontekstam. Lai risinātu šos
 jautājumus un nodrošinātu turpmāku saskaņošanu un
 vienkāršošanu, jāizstrādā atsevišķa horizontāla
 pamatregula, kurā apkopoti visi vispārējie un kopīgie
 noteikumi. Šajā jaunajā horizontālajā regulā tiks
 ņemta vērā arī EKI īstenošanas specifika.
 Tādējādi būs iespējams atjaunināt īstenošanas
 noteikumus un risināt jautājumu par saskaņotības
 trūkumu starp ārējiem instrumentiem. Turklāt
 minētā horizontālā regula uzlabos Savienības
 darbības efektivitāti, saskaņotību un noteikumu
 saprotamību.
 ·
 Pārrobežu sadarbības noteikumi. Pārrobežu sadarbība ir bijusi atsevišķa ES, EKP
 partnervalstu un Krievijas savstarpējo attiecību joma, un tajā
 ir īstenotas kopīgas iniciatīvas, piemērojot vienotus
 noteikumus abpus ES robežām. Šī sistēma darbojas samērā
 labi, taču apspriedēs ar ieinteresētajām personām ir konstatēta
 nepieciešamība pēc dažām pārmaiņām, kas skar
 regulu. Šādas nepieciešamās pārmaiņas ir saistītas ar,
 piemēram, ģeogrāfiskās attiecināmības
 kritērija paplašināšanu, lai ietvertu visus svarīgos
 ekonomiskos, sociālos un kultūras centrus, kuriem būtiska
 nozīme programmu pareizas darbības nodrošināšanā;
 “dalītas pārvaldības” pilnīgu piemērošanu, iesaistot
 dalībvalstis kā finanšu nolīgumu parakstītājas;
 īpašiem noteikumiem par partnervalstu līdzfinansējumu un ar
 Krievijas īpašo statusu. Tālejoši grozījumi, jo īpaši
 attiecībā uz pārvaldības paņēmieniem, būs
 jāveic Komisijas Regulā, ar ko nosaka pārrobežu sadarbības
 īstenošanas noteikumus.
 ·
 Saikne ar iekšējiem instrumentiem/politiku. EKP paredzēta partnervalstu pakāpeniska politiska
 asociācija un ekonomiska integrācija ar ES. ES iekšējā
 politika un tirgus ekonomikas principi ir galvenie atskaites punkti šajā
 procesā. Kaimiņvalstu gadījumā vairākām
 iniciatīvām piemīt pārrobežu aspekts, kas līdz šim ir
 aplūkots ļoti ierobežoti. Pārrobežu sadarbība ir
 izņēmums, kas ļauj risināt kopīgas problēmas un
 īstenot kopīgus mērķus, piemērojot vienotus noteikumus
 un apvienojot līdzekļus no iekšējiem un ārējiem ES
 budžeta finansējuma avotiem. Citās jomās, piemēram,
 infrastruktūras, enerģētikas[1],
 transporta[2],
 MVU[3], attīstības un
 rūpnieciskās sadarbības jomā, tostarp tūrisma
 jomā, IKT[4],
 nodarbinātības un sociālās politikas[5], migrācijas un
 drošības, tieslietu, narkotiku apkarošanas, augstākās
 izglītības, kultūras, pētniecības un inovācijas[6], vides aizsardzības un
 klimata pasākumu jomā[7],
 kā arī tādās jomās kā noturība pret
 katastrofām un sadarbība jūras lietās, ir iespējams
 stiprināt saikni starp iekšējo politiku un instrumentiem un EKP un
 Eiropas kaimiņattiecību instrumentu. Šajā saistībā EKI
 regula veicinās prioritāro ES politikas jomu papildināmību,
 saskaņotību un integrāciju saskaņā ar
 stratēģiju “Eiropa 2020”, vienlaikus nenovēršot
 uzmanību no galvenajiem EKP mērķiem. EKP sniedz partneriem
 iespēju līdzdarboties ES aģentūrās un programmās.
 Jautājumam par EKP partneru līdzdalības ES
 aģentūrās un programmās ilgstošu finansēšanu
 jāvelta pienācīga uzmanība, vajadzības
 gadījumā šim nolūkam piešķirot finansējumu no EKI,
 tostarp izveidojot piemērotus un ilgtspējīgus izpildes
 mehānismus.
 ·
 Attīstība attiecībās ar
 Krieviju. Krievija ir vienīgā EKPI
 saņēmēja valsts, uz kuru neattiecas EKP. Tāpat kā
 visas pārējās valstis, arī Krievija ir tiesīga
 saņemt divpusēju, daudzpusēju un pārrobežu EKPI
 finansējumu. Tomēr, ņemot vērā Krievijas
 fiskālā stāvokļa ievērojamo uzlabošanos,
 nepieciešamība piešķirt liela apjoma finanšu palīdzību ir
 samazinājusies. Krievija tiecas veidot uz vienlīdzību
 balstītas attiecības un pati ir kļuvusi par donoru.
 Tāpēc laika posmā no 2007. gada līdz 2013. gadam
 šī valsts ir saņēmusi tikai nelielus piešķīrumus no
 divpusējā EKPI finansējuma. Sadarbība turpinās
 daudzvalstu programmās, ES un Krievijai kopīgi finansējot
 šīs programmas saskaņā ar līdzfinansēšanas principu.
 Jo īpaši Krievija ir iesaistīta pārrobežu sadarbības
 programmu finansēšanā. Tas liecina par to, ka Krievija kļūst
 par stratēģisko partneri un līdzfinansētajiem projektiem ir
 jāatbilst abu pušu interesēm.
 Turpmākais Eiropas
 kaimiņattiecību instruments ir jāpieskaņo jaunajai EKP
 vīzijai, un ar to ir jārisina konkrētas problēmas un
 jautājumi, kas norādīti iepriekš.
 2. APSPRIEŠANĀ AR
 IEINTERESĒTAJĀM PERSONĀM GŪTIE REZULTĀTI UN IETEKMES
 NOVĒRTĒJUMI
 Apspriedes ar ieinteresētajām
 personām
 Tiesību akta priekšlikums
 attiecībā uz Eiropas kaimiņattiecību instrumentu
 izstrādāts, pamatojoties uz plašu apspriešanas procesu. Tika veikta
 sabiedriskā apspriešana par ārējo finansējumu, ko
 piešķir no ES ārējās darbības instrumentiem, un
 konkrētas apspriedes kā daļa no Eiropas
 kaimiņattiecību politikas un pārrobežu sadarbības
 stratēģiskā pārskata. Apspriedes notika arī par
 turpmāko ES attīstības politiku.
 Sabiedriskā
 apspriešana par ES ārējās darbības finansēšanu
 Komisija laika
 posmā no 2010. gada 26. novembra līdz 2011. gada 31. janvārim
 organizēja sabiedrisko apspriešanu par ES ārējās
 darbības turpmāko finansēšanu. Šī apspriešana notika,
 izmantojot tiešsaistes aptauju, kas tika papildināta ar Komisijas un
 Eiropas Ārējās darbības dienesta (EĀDD) sagatavotu
 informatīvo dokumentu “Kāds būs ES ārējās
 darbības finansējums pēc 2013. gada?”. Sabiedriskajā
 apspriešanā tika saņemtas 220 atbildes, un tās liecina par
 lielu struktūru, viedokļu un tradīciju daudzveidību
 ieinteresēto personu grupā, kas iesaistīta arējās
 darbības jomā.
 Lielākā daļa respondentu
 apstiprināja, ka ES finansiālajam atbalstam ir būtiska
 pievienotā vērtība galvenajās politikas jomās,
 kurās tiek piešķirts finansējums no ES ārējās
 darbības finanšu instrumentiem[8].
 Daudzi respondenti norādīja ES pievienotās vērtības
 kritēriju kā galveno virzītājspēku nākotnē:
 ES ir jāizmanto tās salīdzinošā priekšrocība, kas
 saistīta ar ES pasaules mēroga ietekmi, plašajām
 zināšanām, pārvalstisko būtību, koordinācijas
 veicinātājas lomu un apjomradītiem ietaupījumiem.
 Gandrīz visi respondenti atbalstīja
 diferencētāku pieeju, kas būtu balstīta uz
 saprātīgiem kritērijiem un ņemtu vērā
 saņēmēja situāciju, lai palielinātu ES finanšu
 instrumentu ietekmi. Plašu atbalstu saņēma arī ar
 cilvēktiesību un minoritāšu tiesību, labas
 pārvaldības principu un kultūras izpausmju daudzveidības ievērošanu
 saistītu nosacījumu izvirzīšana vai tādu nosacījumu
 izvirzīšana, kas saistīti ar saņēmēju valstu politikas
 kvalitāti un to spēju un vēlēšanos šādu politiku
 īstenot.
 Apspriešana EKP stratēģiskās
 pārskatīšanas procesā
 Eiropas Ārējās darbības
 dienests veica īpašu apspriešanu ar ES dalībvalstu un EKP
 partnervalstu pārstāvjiem politikas stratēģiskās
 pārskatīšanas procesā, kas tika sākts 2010. gada
 jūlijā. Tika apspriesti tādi jautājumi kā EKP
 finansēšana, jo īpaši finansējuma piešķiršana no Eiropas
 kaimiņattiecību un partnerības instrumenta, un EKP
 ilgtermiņa vīzija un vidēja termiņa politikas
 mērķi.
 Apspriešana atklāja, ka EKPI tiek
 uzskatīts par ievērojami uzlabotu ES palīdzības sniegšanas
 veidu. Tomēr tika norādīti arī turpmāk nepieciešamie
 uzlabojumi. Daudzas dalībvalstis uzsvēra to, ka ir svarīgi
 uzlabot saskanību starp politiku un finanšu palīdzību, kas tiek
 piešķirta no instrumenta. Daži respondenti norādīja, ka
 finansējums jāpiešķir, pamatojoties uz darbības
 rezultātiem. Daudzi uzsvēra, ka ir svarīgi paātrināt
 finanšu atbalsta sniegšanu, uzlabot finanšu atbalsta efektivitāti, kā
 arī uzlabot tā elastību steidzamu vajadzību
 gadījumā.
 Partnervalstis uzsvēra vajadzību
 nodrošināt pienācīgu finanšu atbalstu ekonomiskās
 integrācijas, tirgus atvēršanas un regulējuma konverģences
 pasākumiem. Tās uzsvēra arī to, ka ir svarīgi
 veicināt ārvalstu ieguldījumus.
 Pārrobežu sadarbības apspriešana
 ar ieinteresētajām personām
 Tika organizēta pārrobežu
 sadarbības jautājumu apspriešana ar visām
 ieinteresētajām personām. Šis process sākās
 Pārrobežu sadarbības konferencē Briselē 2011. gada
 februārī, un ieinteresētās personas tika aptaujātas
 par turpmāko tiesisko regulējumu (tostarp par pārrobežu
 sadarbības īstenošanas noteikumiem), izmantojot aptaujas lapu, kas
 tika izplatīta 2011. gada maijā un jūnijā.
 Saņemtās atbildes liecina par to, ka, lai uzlabotu pārrobežu
 sadarbības efektivitāti, ir jāpilnveido daži noteikumi.
 Ierosināto pārmaiņu mērķis ir labāk
 atspoguļot integrāciju starp ES ārpolitikas
 prioritātēm un ES kohēzijas politiku, jo īpaši, turpinot
 saskaņot pārrobežu sadarbību uz ES ārējām
 robežām ar Eiropas teritoriālās sadarbības (ETS)
 noteikumiem. Vēl viena apspriede ar dalībvalstīm notika
 Briselē 2011. gada 20. septembrī, bet ar visām
 ieinteresētajām personām — Budapeštā 2011. gada 18.–19. oktobrī.
 ES attīstības politikas sabiedriskā
 apspriešana
 Papildus Komisija ir publicējusi arī
 Zaļo grāmatu “ES attīstības politika iekļaujošas
 izaugsmes un ilgtspējīgas attīstības atbalstam” un laika
 posmā no 2010. gada 15. novembra līdz 2011. gada 17. janvārim
 organizēja sabiedrisko apspriešanu. Daudzi respondenti uzsvēra, ka
 OPA[9] ir tikai daļa no
 attīstībai pieejamā finansējuma, kas papildina iekšēji
 mobilizētos resursus, ārējos ieguldījumus,
 tirdzniecību un naudas pārvedumus. Tika pieprasīts
 nodrošināt lielāku saskaņotību ES attīstības politikā,
 jo īpaši attiecībā uz valstīm ar vidēju ienākumu
 līmeni. Lai arī palīdzības kopīga plānošana tika
 principiāli atbalstīta, tā jāievieš pakāpeniski,
 sākot ar valstīm, kurām tā sniegtu skaidru pievienoto
 vērtību.
 Priekšlikums par Eiropas
 kaimiņattiecību instrumentu ir izstrādāts,
 daudzējādā ziņā pamatojoties uz šīs apspriešanas
 rezultātiem. Galvenie pārskatītajā instrumentā
 integrētie aspekti ir diferenciācija un piešķīrumi,
 pamatojoties uz darbības rezultātiem, jauna pieeja
 attiecībā uz plānošanu un saskaņotības uzlabošana
 starp politiku un palīdzību, pārrobežu sadarbības noteikumu
 grozījumi un noteikumi atbalsta efektivitātes un elastības
 uzlabošanai.
 Ietekmes novērtējums
 Ietekmes novērtējumu
 attiecībā uz turpmāko EKI sagatavoja Eiropas
 Ārējās darbības dienests kopā ar Eiropas Komisiju.
 Ietekmes novērtējumā
 izskatīti šādi četri risinājumi:
 ·
 0. risinājums: “ES darbība netiek veikta”. ES pārtrauc
 finanšu atbalsta sniegšanu kaimiņvalstīm ar tam paredzēta
 instrumenta starpniecību;
 ·
 1. risinājums: “Pārmaiņas netiek veiktas”. Sadarbība ar
 attiecīgajām valstīm notiek spēkā esošās EKPI
 regulas noteiktajā jomā;
 ·
 2. risinājums: “Pašreizējā režīma pielāgošana”.
 Turpmāko tiesību akta priekšlikumu izstrādā, pamatojoties
 uz spēkā esošo EKPI regulu un veicot tajā vairākus
 būtiskus grozījumus atbilstīgi jaunajam politikas kontekstam un
 konkrētiem mērķiem. Šis risinājums paredz vairākus
 apakšrisinājumus attiecībā uz: diferenciācijas principu;
 plānošanas procesu; instrumenta darbības jomu un
 saskaņotību starp politiku un palīdzību; pārrobežu
 sadarbības noteikumiem; īstenošanas noteikumiem, jo īpaši
 attiecībā uz elastības uzlabošanu; saikni ar iekšpolitiku un
 instrumentiem un EKI ģeogrāfisko darbības jomu.
 ·
 3. risinājums: “Pilnīgi jauns instruments” ar atšķirīgu
 ģeogrāfisko darbības jomu un mērķiem, kas ir
 plašāki par EKP mērķiem vai atšķiras no tiem.
 Novērtējot katra risinājuma
 iespējamo ekonomisko un sociālo ietekmi, ietekmi uz vidi un cita
 veida ietekmi, secināts, ka:
 ·
 ES darbības pārtraukšana (0. risinājums)
 ievērojami samazinātu un pasliktinātu līdz šim sasniegto
 pārmaiņu ilgtspējību. Šāds risinājums arī
 nelabvēlīgi ietekmētu ES vispārējās
 attiecības ar EKP partnervalstīm.
 ·
 Arī tad, ja grozījumi spēkā
 esošajā instrumentā (1. risinājums) netiktu veikti,
 partnervalstīs joprojām tiktu nodrošināta labvēlīga
 ekonomiskā un sociālā ietekme un ietekme uz vidi;
 ·
 Veicot grozījumus instrumentā (2. risinājums),
 tiktu palielināta pašreizējā režīma
 labvēlīgā ekonomiskā un sociālā ietekme un
 ietekme uz vidi un radīta papildu labvēlīga ietekme
 pārvaldības jomā, jo īpaši, ja piemēro “vairāk
 par vairāk” principu.
 ·
 Pilnīgi jauna instrumenta izstrāde (3. risinājums)
 nelabvēlīgi ietekmētu ES darbības saskaņotību ar
 EKP mērķiem un samazinātu uzticību Eiropas Savienībai
 šajā reģionā.
 Pamatojoties uz dažādu ietekmes veidu
 (vispārējā ietekme, ekonomiskā ietekme, sociālā
 ietekme, ietekme uz vidi) analīzi un salīdzinājumu, 0. risinājums
 un 3. risinājums tika noraidīti kā reāli
 neiespējami risinājumi, kas nenodrošinātu labvēlīgu
 ietekmi un nepalīdzētu sasniegt EKP mērķus.
 Lielākā iespējamība, ka tiks nodrošināta
 labvēlīgā ietekme, piemīt 2. risinājumam, un tas
 piedāvā vislabāko iespēju pielāgot pašreizējo
 sadarbības sistēmu jaunajam politiskajam kontekstam, EKP
 mērķiem un problēmām, kas identificētas novērtēšanā
 un praktiskajā darbībā. Savukārt 1. risinājums ir
 otrais labākais risinājums, kas nodrošina esošo labvēlīgo
 ietekmi, tomēr neļauj īstenot jaunās EKP vīzijas
 mērķus, ne arī atrisina problēmas, kas identificētas
 pastāvošajā režīmā.
 Tāpēc ieteicams izvēlēties
 2. risinājumu.
 3. PRIEKŠLIKUMA JURIDISKIE ASPEKTI
 LES 8. pantā noteikts EKP
 vispārējais virziens un pamats. Juridiskais pamats finanšu
 instrumentam, kas izveidots EKP atbalstam, proti, turpmākajam Eiropas
 kaimiņattiecību instrumentam, ir LESD 209. panta
 1. punkts[10]
 un 212. panta 2. punkts.
 Subsidiaritāte
 Kas attiecas uz subsidiaritāti,
 darbība ES līmenī nodrošina būtisku pievienoto
 vērtību, kas saistīta ar vairākiem faktoriem:
 ·
 ES ir vispiemērotākais
 palīdzības sniedzējs tām kaimiņvalstīm,
 kurās pieskaņošanās ES noteikumiem un standartiem,
 norādījumiem un pasākumiem ir viens no galvenajiem politikas
 mērķiem. Atsevišķus atbalsta veidus, piemēram, atbalstu
 ekonomiskai integrācijai ES iekšējā tirgū, piekļuvi
 Šengenas telpai vai līdzdalību ES programmās, iespējams
 nodrošināt tikai ES līmenī. Līdz ar to ES ir
 vadošais sadarbības partneris lielākajai daļai EKP valstu, un šo
 ES lomu ir atzinušas gan dalībvalstis, gan starptautiskās finanšu
 iestādes un citi donori. Palīdzība ES kaimiņvalstīm
 pieskaņoties ES politikai, noteikumiem un standartiem ir galvenais reformu
 virzītājspēks EKP partnervalstīs.
 ·
 Tā kā visas 27 dalībvalstis
 darbojas saskaņā ar vienotu politiku un stratēģijām,
 ES spēj pienācīgi reaģēt uz globālajām
 problēmām. Dalībvalstu īstenotie pasākumi var būt
 ierobežoti vai sadrumstaloti, jo to projekti bieži vien ir pārāk
 nelieli, lai ar tiem būtu iespējams nodrošināt
 ilgtspējīgas pārmaiņas. Dalībvalstu darba
 racionalizācija, kas tiek panākta ar ES starpniecību, uzlabo
 koordināciju un ES darbības efektivitāti.
 ·
 Laikā, kad tiek samazināti budžeta
 izdevumi un dažas dalībvalstis ir pārtraukušas savu dalību
 visās sadarbības jomās un atteikušās no noteiktu valstu
 atbalstīšanas, ES spēj aktīvi veicināt demokrātiju,
 mieru, stabilitāti, labklājību un nabadzības samazināšanu
 kaimiņvalstīs. Šādos apstākļos ekonomiskais pamatojums
 palīdzības virzīšanai caur ES līmeni tām jomām,
 kurās iespējams panākt reālas pārmaiņas, ir spēcīgāks
 nekā jebkad iepriekš. Darbs ES līmenī arī rada mazākas
 izmaksas. Administratīvās izmaksas ir mazākas nekā
 vidējās administratīvās izmaksas, kas rodas galvenajiem
 donoriem divpusējās palīdzības programmās.
 4. IETEKME UZ BUDŽETU
 Finansējumam, ko no ES budžeta
 piešķir jaunajam EKI, ir pienācīgi jāatbilst
 pārskatītās Eiropas kaimiņattiecību politikas
 vērienam.
 Tāpēc Eiropas Komisija savā 2011. gada
 29. jūnija paziņojumā “Budžets stratēģijai
 “Eiropa 2020”” ierosināja laika posmā no 2014. gada
 līdz 2020. gadam piešķirt EKI EUR 18 182 300 000
 (pašreizējās cenās).
 Lai nodrošinātu paredzamību, finansējums
 augstākās izglītības pasākumiem trešās
 valstīs “Erasmus visiem” programmā tiks nodrošināts
 saskaņā ar ES ārējās darbības mērķiem,
 izmantojot 2 daudzgadu piešķīrumus attiecībā uz
 attiecīgi pirmajiem 4 gadiem un atlikušajiem 3 gadiem.
 Finansējums tiks atspoguļots EKI indikatīvajā daudzgadu
 plānošanā atbilstīgi attiecīgo valstu
 identificētajām vajadzībām un prioritātēm.
 Piešķīrumus var pārskatīt iepriekš neparedzētu
 būtisku apstākļu vai svarīgu politisko pārmaiņu
 gadījumā atbilstīgi ES ārpolitikas prioritātēm.
 Attiecībā uz šo finanšu līdzekļu izmantošanu tiks
 piemēroti Eiropas Parlamenta un Padomes
 Regulas (ES) Nr. [--], ar ko izveido “Erasmus visiem” programmu[11], noteikumi.
 Priekšlikuma paredzamā
 finansiālā ietekme ir sīki izklāstīta
 atsevišķā EKI tiesību akta finanšu pārskatā.
 5. GALVENIE ELEMENTI
 Konkrētu priekšlikuma noteikumu
 sīks skaidrojums
 Turpmāk norādīti priekšlikuma
 galvenie elementi (salīdzinājumā ar pašreizējo režīmu)
 un to pamatojums.
 ·
 Piemērot “vairāk par vairāk” un
 savstarpējās atbildības principu saskaņā ar jauno EKP
 vīziju, jo īpaši, izmantojot konkrētus
 noteikumus par diferenciāciju finansējuma piešķiršanā un
 plānošanas procesā atbilstīgi vajadzībai.
 ·
 Risināt jautājumu par plānošanas
 procesa sarežģītību un ilgumu, lai
 racionalizētu, saīsinātu un padarītu
 mērķtiecīgāku šo procesu īpaši attiecībā uz
 tām EKP partnervalstīm, kuras ir piekritušas rīcības
 plānos vai līdzvērtīgos dokumentos noteiktajām ES
 stratēģiskajām prioritātēm.
 ·
 Racionalizēt instrumenta darbības jomu, atrodot pienācīgu līdzsvaru starp instrumenta
 elastību un tā orientāciju uz politikas mērķiem un
 galvenajām sadarbības jomām.
 ·
 Pieņemt īstenošanas noteikumus un uzlabot saskaņotību starp ārējiem
 instrumentiem.
 ·
 Uzlabot pārrobežu sadarbības
 noteikumus, lai veicinātu programmu efektīvu
 un ātru īstenošanu.
 ·
 Veicināt ciešāku saikni ar ES
 iekšējiem instrumentiem un politiku, tostarp
 plānošanas posmā stiprinot sadarbību ar Komisiju un
 vajadzības gadījumā izmantojot mehānismus, ar kuriem
 iespējams apvienot līdzekļus no ES budžeta iekšpolitikas un
 ārpolitikas izdevumu kategorijām.
 ·
 Reaģēt uz attīstību
 attiecībās ar Krieviju, grozot noteikumus
 par Krievijas tiesībām saņemt EKI finansējumu, lai
 tādējādi atspoguļotu Krievijas kā ES kaimiņvalsts
 un stratēģiskā partnera īpašo statusu.
 Vienkāršošana
 Priekšlikumā par turpmāko EKI ir
 iekļauti noteikumi, kas vienkāršo instrumentu vairākos aspektos.
 Instrumenta darbības joma ir racionalizēta, samazinot spēkā
 esošās EKPI regulas 29 tematiskās jomas līdz sešiem
 konkrētiem mērķiem. Ir ierosināts jauns, vienkāršots
 plānošanas instruments attiecībā uz lielāko daļu
 kaimiņvalstu (vienota atbalsta shēma). Šis jaunais plānošanas
 dokuments būs īsāks par stratēģijas dokumentiem un
 indikatīvajām daudzgadu programmām, ar to tiks novērsta
 informācijas dublēšana tajos juridiskajos/politiskajos dokumentos,
 kuri ir ES un tās kaimiņvalstu savstarpējo attiecību
 pamatā, un tam jāpalīdz saīsināt plānošanas
 procesu, tādējādi samazinot administratīvās izmaksas.
 Jaunais pants, kas ļauj apvienot finansējumu no EKI un
 attiecīgās ES budžeta iekšpolitikas izdevumu kategorijas atbilstoši
 vienotiem noteikumiem tādu pasākumu finansēšanai, kas īpaši
 vērsti uz pārrobežu problēmu risināšanu, ievērojami
 uzlabos efektivitāti un samazinās šādu pasākumu
 īstenošanas administratīvās izmaksas.
 Komisijas prioritāte šajā
 jaunajā regulā tāpat kā daudzās citās ar
 daudzgadu finanšu shēmu (DFS) saistītajās programmās ir
 vienkāršot normatīvo vidi un uzlabot ES palīdzības pieejamību
 partnervalstīm un reģioniem, pilsoniskās sabiedrības
 organizācijām, MVU u. c., ja vien tie īsteno regulas
 mērķus.
 Lai ieviestu jauno EKI regulu, ar
 vienkāršotām un elastīgām procedūrām ir
 jānodrošina īstenošanas pasākumu ātrāka
 pieņemšana un ES palīdzības ātrāka sniegšana, jo
 īpaši krīzes situācijās vai gadījumos, kad tiek
 apdraudēta demokrātija, tiesiskums, cilvēktiesības un
 pamatbrīvības, vai dabas vai cilvēku izraisītu katastrofu
 gadījumos. Finanšu regulā ir iekļauti īpaši būtiski
 noteikumi attiecībā uz ārējo darbību, un tās
 pārskatīšana, piemēram, vienkāršojot noteikumus, samazinot
 līdzdalības izmaksas un paātrinot piešķiršanas
 procedūras, arī atvieglinās pilsoniskās sabiedrības
 organizāciju un mazo uzņēmumu līdzdalību
 finansējuma programmās. Komisija plāno īstenot šo regulu,
 izmantojot jaunas elastīgas procedūras, kas noteiktas jaunajā
 Finanšu regulā.
 Turklāt papildu vienkāršojums tiks
 nodrošināts, izstrādājot vienotu horizontālu pamatregulu,
 kurā iekļauti visi vispārējie un kopīgie noteikumi, un
 tādējādi uzlabojot ārējās darbības
 instrumentu savstarpējo saskaņotību.
 2011/0405 (COD)
 Priekšlikums
 EIROPAS PARLAMENTA UN PADOMES REGULA
 ar ko izveido Eiropas
 kaimiņattiecību instrumentu
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 209. panta 1. punktu
 un 212. panta 2. punktu,
 ņemot vērā Komisijas
 priekšlikumu,
 pēc tiesību akta projekta
 nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[12],
 ņemot vērā Reģionu
 komitejas atzinumu[13],
 rīkojoties saskaņā ar parasto
 likumdošanas procedūru,
 tā kā:
 (1)
 Šī regula ir viens no instrumentiem, ar kuru
 tiek sniegts tiešs atbalsts Eiropas Savienības ārējai politikai.
 Ar to tiks aizstāta Eiropas Parlamenta un Padomes 2006. gada 24. oktobra
 Regula Nr. 1638/2006, ar ko paredz vispārējos noteikumus Eiropas
 kaimiņattiecību un partnerības instrumenta izveidošanai[14], kura ir spēkā
 līdz 2013. gada 31. decembrim.
 (2)
 Līguma par Eiropas Savienību 8. pantā
 noteikta īpašu attiecību veidošana ar kaimiņvalstīm, lai
 izveidotu labklājības un labu kaimiņattiecību telpu, kuras
 pamatā ir Savienības vērtības un kuru raksturo ciešas un
 mierīgas, uz sadarbību balstītas attiecības.
 (3)
 Savienība cenšas veicināt,
 attīstīt un stiprināt tās pamatā esošās
 brīvības, demokrātijas, cilvēktiesību
 ievērošanas, pamatbrīvību, vienlīdzības un tiesiskuma
 principu vērtības, veidojot dialogu un sadarbojoties ar trešām
 valstīm.
 (4)
 Kopš īstenošanas sākuma Eiropas
 kaimiņattiecību politika ir ievērojami stiprinājusi
 attiecības ar partnervalstīm un sniegusi materiālu labumu gan
 Savienībai, gan tās partneriem.
 (5)
 Eiropas kaimiņattiecību politikā
 Savienība piedāvā kaimiņvalstīm priviliģētas
 attiecības, kas veidotas, pamatojoties uz abpusēju apņemšanos
 ievērot un veicināt demokrātijas un cilvēktiesību,
 tiesiskuma, labas pārvaldības vērtības un tirgus ekonomikas
 un ilgtspējīgas attīstības principus.
 (6)
 Divas galvenās politikas iniciatīvas, kas
 ir noteikušas reģionālo sadarbību ar Eiropas Savienības
 kaimiņvalstīm: Austrumu partnerība starp Savienību un
 tās austrumu kaimiņvalstīm un Vidusjūras reģiona
 valstu savienība starp Savienību un tās kaimiņvalstīm
 Vidusjūras reģiona dienvidos. Šīs iniciatīvas veido
 būtisku politisko satvaru attiecību padziļināšanai ar
 partnervalstīm un starp tām, pamatojoties uz kopīgas
 dalības un atbildības principiem.
 (7)
 Kopš Eiropas kaimiņattiecību politikas
 īstenošanas uzsākšanas un Eiropas kaimiņattiecību un
 partnerības instrumenta izveides ir veikti vairāki būtiski
 soļi. Piemēram, ir padziļinātas attiecības ar
 partnervalstīm, uzsāktas reģionālās iniciatīvas
 un pāreja uz demokrātiju reģionā. Pamatojoties uz šiem
 sasniegumiem un veicot politikas vispārēju stratēģisko
 pārskatīšanu, 2011. gadā tika izstrādāta jauna
 Eiropas kaimiņattiecību politikas vīzija. Tajā
 izklāstīti galvenie mērķi, kas jāsasniedz
 Savienības sadarbībā ar kaimiņvalstīm, un
 paredzēts lielāks atbalsts partnervalstīm, kuras
 apņēmušās veidot demokrātisku sabiedrību un veikt
 reformas, saskaņā ar “vairāk par vairāk” un
 “savstarpējās atbildības” principu.
 (8)
 Atbalsts no šā instrumenta un Eiropas
 Reģionālās attīstības fonda būtu jāpiešķir
 pārrobežu sadarbības programmām, kas tiek īstenotas gar
 Eiropas Savienības ārējām robežām starp
 partnervalstīm un dalībvalstīm, lai veicinātu
 integrētu un ilgtspējīgu reģionālo attīstību
 starp blakus esošiem pierobežas reģioniem un harmonisku teritoriālo
 integrāciju visā Savienībā un ar kaimiņvalstīm.
 (9)
 Turklāt ir svarīgi veicināt un
 atvieglināt sadarbību, kas atbilst Savienības un tās
 partneru kopīgām interesēm, jo īpaši, apvienojot resursus
 no Savienības budžeta iekšējiem un ārējiem instrumentiem it
 īpaši pārrobežu sadarbības vajadzībām, Savienības
 interesēm atbilstošiem infrastruktūras projektiem, kas tiek
 īstenoti caur kaimiņvalstu teritorijām, un citām
 sadarbības jomām.
 (10)
 Eiropas Ekonomikas zonas (EEZ) valstu pierobežas
 reģioniem un Krievijas Federācijas reģioniem, kas pašlaik
 piedalās pārrobežu sadarbības programmās, būtu
 jānodrošina šāda iespēja arī turpmāk. Tāpat ir
 svarīgi, ka pārrobežu sadarbības programmās spēj
 piedalīties arī to valstu attiecīgie reģioni, kuras
 ietilpst Pirmspievienošanās palīdzības instrumenta darbības
 jomā. Eiropas Ekonomikas zonas valstīm līdzdalība
 pārrobežu programmās arī turpmāk būtu jānodrošina
 no saviem resursiem.
 (11)
 Paredzēts, ka ES dalībvalstis un
 partnervalstis, kuras piedalās pārrobežu sadarbības
 programmās, nodrošinās valsts līdzfinansējumu.
 Tādējādi tiks stiprināta valsts līdzdalība,
 palielināti programmām pieejamie finanšu resursi un veicināta
 vietējo dalībnieku iesaistīšanās.
 (12)
 Vajadzības gadījumā pārrobežu
 sadarbība veicinās pastāvošo un turpmāko
 makroreģionālo stratēģiju īstenošanu.
 (13)
 Atbalstam, kas tiek sniegts kaimiņos
 esošajām jaunattīstības valstīm Eiropas
 kaimiņattiecību politikas satvarā, būtu jābūt
 saskanīgam ar Savienības ārējās politikas mērķiem
 un principiem un jo īpaši ar tās attīstības politiku,
 tostarp ar dokumentu “Kopīgā deklarācija par Eiropas
 attīstības politiku. Eiropas konsenss”, ko Padomes un
 dalībvalstu valdību pārstāvji, kuri tikās Padomē,
 Eiropas Parlamentā un Komisijā, pieņēma 2005. gada 22. decembrī.
 (14)
 ES un Āfrikas kopīgajai
 stratēģijai ir būtiska nozīme attiecībās ar
 Ziemeļāfrikā esošajām Vidusjūras reģiona
 kaimiņvalstīm.
 (15)
 Savienībai un tās dalībvalstīm
 būtu jāuzlabo savas politikas attiecībā uz sadarbību
 ar kaimiņvalstīm savstarpējā saskaņotība un
 papildināmība. Lai nodrošinātu, ka Savienības sadarbības
 politika un dalībvalstu sadarbības politika savstarpēji
 papildina un pastiprina viena otru, ir nepieciešama kopīga plānošana,
 kas būtu jāīsteno vienmēr, kad tas ir iespējams un
 vajadzīgs.
 (16)
 Šajā regulā paredzētais
 Savienības atbalsts pēc būtības būtu
 jāpieskaņo attiecīgajām partnervalstu
 nacionālajām, reģionālajām vai vietējām
 stratēģijām un pasākumiem.
 (17)
 ES ir vispiemērotākais
 palīdzības sniedzējs tām kaimiņvalstīm,
 kurām pieskaņošanās ES noteikumiem un standartiem ir viens no
 galvenajiem politikas mērķiem. Atsevišķos gadījumos
 atbalstu ir iespējams sniegt vienīgi Savienības
 līmenī.
 (18)
 Turklāt, ņemot vērā, ka
 šīs regulas mērķus, proti, veicināt uzlabotu politisko
 sadarbību un pakāpenisku ekonomisko integrāciju starp Eiropas
 Savienību un kaimiņvalstīm, nav iespējams
 pienācīgi īstenot dalībvalstu līmenī un
 darbības mēroga dēļ ir iespējams labāk
 nodrošināt Savienības līmenī, Savienība var
 pieņemt pasākumus saskaņā ar subsidiaritātes principu
 atbilstīgi Līguma 5. pantam. Saskaņā ar
 minētajā pantā noteikto proporcionalitātes principu
 šajā regulā ir paredzēti vienīgi tie pasākumi, kas
 vajadzīgi minēto mērķu sasniegšanai.
 (19)
 Vajadzība pēc finansējuma Eiropas
 Savienības ārējā atbalsta jomā palielinās, bet
 Savienības ekonomiskās un budžeta situācijas dēļ
 šāda atbalsta sniegšanai ir pieejami ierobežoti līdzekļi.
 Tāpēc Komisijai ir jāmeklē risinājumi, kā
 visefektīvāk izmantot pieejamos līdzekļus, piemērojot
 finanšu instrumentus ar sviras efektu. Šādu efektu iespējams
 pastiprināt, atļaujot izmantot un atkārtoti izmantot no finanšu
 instrumentiem ieguldītos un ar tiem radītos finanšu
 līdzekļus.
 (20)
 Cīņa pret klimata
 pārmaiņām ir viens no būtiskajiem Savienības
 jautājumiem, kura risināšanai nepieciešama steidzama rīcība
 starptautiskajā līmenī. Atbilstoši nodomam, kas paziņots Komisijas
 2011. gada jūnija DFS paziņojumā un paredz budžeta
 līdzekļu proporcionālās daļas palielināšanu ar
 klimatu sasaistītiem jautājumiem līdz vismaz 20 %, šai
 regulai būtu jāveicina šā mērķa īstenošana.
 (21)
 Dzimumu līdztiesībai un
 diskriminācijas novēršanai būtu jābūt
 transversālam mērķim visos pasākumos, kas tiek
 īstenoti, pamatojoties uz šo regulu.
 (22)
 Savienība apņemas attiecībās ar
 tās partneriem visā pasaulē veicināt pienācīgas
 kvalitātes nodarbinātību, kā arī starptautiski
 atzīto nodarbinātības standartu un daudzpusējo vides
 aizsardzības nolīgumu ratifikāciju un efektīvu
 īstenošanu.
 (23)
 Eiropas Savienības finansiālās
 intereses būtu jāaizsargā, piemērojot samērīgus
 pasākumus visā izdevumu ciklā, tostarp pārkāpumu
 novēršanu, atklāšanu un izmeklēšanu, zaudēto, nepareizi
 izmaksāto vai nepareizi izmantoto līdzekļu atgūšanu un
 vajadzības gadījumā arī sodus. Šie pasākumi tiks
 veikti saskaņā ar piemērojamajiem nolīgumiem, kas
 noslēgti ar starptautiskajām organizācijām un trešām
 valstīm.
 (24)
 Lai saskaņotu terminoloģiju ar Eiropas
 teritoriālo sadarbību, pārrobežu sadarbības programmu
 īstenošanas dokumenti būtu jādēvē par
 kopīgajām darbības programmām.
 (25)
 Lai ar šo regulu būtu iespējams ātri
 atspoguļot Padomes politiskos lēmumus, pilnvaras pieņemt aktus
 saskaņā ar Līguma par Eiropas Savienības darbību 290. pantu
 būtu jādeleģē Komisijai attiecībā uz
 saņēmēju valstu sarakstu atjauninājumu šīs regulas
 pielikumā.
 (26)
 Lai arī Eiropas Parlamenta un Padomes ...
 Regula (ES) Nr. .../...[15]
 (turpmāk “Kopējā īstenošanas regula”) nosaka kopīgus
 Savienības ārējās darbības instrumentu
 īstenošanas noteikumus un procedūras, pilnvaras pieņemt aktus
 saskaņā ar Līguma par Eiropas Savienības darbību 290. pantu
 būtu jādeleģē Komisijai attiecībā uz
 konkrētu īstenošanas pasākumu pieņemšanu, kas nepieciešami
 šīs regulas III sadaļā noteiktajiem pārrobežu
 sadarbības mehānismiem. Īpaši svarīgi, lai Komisija
 sagatavošanas procesā pienācīgi apspriestos, tostarp ar
 ekspertiem. Komisijai deleģēto aktu sagatavošanas un izstrādes
 procesā būtu jānodrošina, lai attiecīgie dokumenti
 vienlaikus, savlaikus un regulāri tiktu nosūtīti Eiropas
 Parlamentam un Padomei.
 (27)
 Lai nodrošinātu vienotus nosacījumus
 šīs regulas īstenošanai, īstenošanas pilnvaras būtu
 jāpiešķir Komisijai.
 (28)
 Īstenošanas pilnvaras attiecībā uz 7. panta
 1. punktu, 2. punktu un 3. punktu un 9. panta 1. punktu
 ir būtu jāpiemēro saskaņā ar Eiropas Parlamenta un
 Padomes 2011. gada 16. februāra Regulu (ES) Nr. 182/2011,
 ar ko nosaka normas un vispārīgus principus par dalībvalstu
 kontroles mehānismiem, kuri attiecas uz Komisijas īstenošanas
 pilnvaru izmantošanu[16].
 Ņemot vērā šo īstenošanas tiesību aktu raksturu, jo
 īpaši tajos noteikto politikas virzienu vai ar tiem saistīto finanšu
 ietekmi, tie būtu jāpieņem, pēc būtības
 piemērojot pārbaudes procedūru, izņemot attiecībā
 uz finansiāli nelieliem pasākumiem.
 (29)
 Eiropas Ārējās darbības
 dienesta organizatoriskā struktūra un darbība ir
 izklāstīta Padomes Lēmumā 2010/427/ES,
 IR PIEŅĒMUŠI ŠO REGULU.
 I sadaļa. MĒRĶI UN
 PRINCIPI
 1. pants
 Vispārējais mērķis un darbības joma
 1.
 Savienība mērķis ir, attīstot
 īpašas attiecības, izveidot labklājības un labu
 kaimiņattiecību telpu, kas ietver Eiropas Savienību un šīs
 regulas pielikumā minētās valstis un teritorijas (turpmāk
 “partnervalstis”).
 2.
 Šajā regulā noteikto Savienības
 atbalstu izmanto partnervalstu labā un var izmantot arī ES un
 partnervalstu kopīgam labumam.
 3.
 Savienības finansējumu var izmantot
 arī Krievijas Federācijas līdzdalības nodrošināšanai
 pārrobežu sadarbībā un attiecīgās daudzvalstu
 programmās, lai atspoguļotu Krievijas Federācijas kā
 Savienības kaimiņvalsts un reģiona stratēģiskā
 partnera īpašo statusu.
 2. pants
 Savienības atbalsta konkrētie mērķi
 1.
 Šajā regulā noteiktais atbalsts veicina
 uzlabotu politisko sadarbību un pakāpenisku ekonomisko
 integrāciju starp Savienību un partnervalstīm, jo īpaši
 partnerības un sadarbības nolīgumu, asociācijas
 nolīgumu un citu spēkā esošu vai turpmāku nolīgumu un
 kopīgu rīcības plānu īstenošanu.
 2.
 Jo īpaši Savienības atbalsts
 jāpiešķir šādām vajadzībām:
 (a)
 veicināt cilvēktiesības un
 pamatbrīvības, tiesiskumu, vienlīdzības principus, patiesas
 un ilgtspējīgas demokrātijas izveidi, labu pārvaldību
 un plaukstošas pilsoniskās sabiedrības, tostarp sociālo
 partneru, attīstību;
 (b)
 nodrošināt pakāpenisku integrāciju
 Savienības iekšējā tirgū un uzlabotu nozaru un starpnozaru
 sadarbību, tostarp īstenojot regulējuma konverģenci un
 tuvinot tiesību aktus Savienības un citiem būtiskajiem
 starptautiskajiem standartiem, stiprinot attiecīgās institūcijas
 un veicot ieguldījumus īpaši starpsavienojumu
 attīstībā;
 (c)
 radīt apstākļus labi
 pārvaldītai cilvēku mobilitātei un veicināt tiešus
 personiskus kontaktus;
 (d)
 ilgtspējīga un iekļaujoša
 attīstība visos aspektos, nabadzības samazināšana, tostarp
 veicinot privātā sektora attīstību; iekšējās
 ekonomiskās, sociālās un teritoriālās kohēzijas, lauku
 attīstības un pasākumu klimata jomā veicināšana un
 noturības pret katastrofām paaugstināšana;
 (e)
 veicināt uzticības paaugstināšanos
 un citus pasākumus, kas paaugstina drošību un novērš un atrisina
 konfliktus;
 (f)
 uzlabot sadarbību
 apakšreģionālajā, reģionālajā un
 kaimiņvalstu līmenī, kā arī pārrobežu
 sadarbību.
 3.
 Šo mērķu īstenošanu
 novērtē, izmantojot attiecīgos ES periodiskos pārskatus par
 politikas īstenošanu, un 2. punkta a), d) un e) apakšpunkta
 izpildi novērtē, pamatojoties uz starptautisko organizāciju un
 citu attiecīgo struktūru noteiktajiem rādītājiem; 2. punkta
 b), c) un d) apakšpunkta izpildi novērtē, pamatojoties uz to,
 kā partnervalstis ir pārņēmušas ES tiesisko
 regulējumu; 2. punkta c) un f) apakšpunkta izpildi
 novērtē, pamatojoties uz attiecīgo nolīgumu un
 sadarbības pasākumu skaitu. Izmanto tādus
 rādītājus kā, cita starpā, pienācīgi
 uzraudzītas demokrātiskas vēlēšanas, korupcijas
 līmenis, tirdzniecības plūsmas, rādītāji, ar
 kuriem iespējams novērtēt ekonomisko nevienlīdzību,
 tostarp bezdarba līmeni.
 4.
 Savienības atbalstu var izmantot arī
 citās jomās, ja tas atbilst Eiropas kaimiņattiecību
 politikas vispārējiem mērķiem.
 3. pants
 Politikas satvars
 1.
 Kopējo politikas satvaru Savienības
 atbalsta programmu plānošanai un īstenošanai saskaņā ar šo
 regulu veido spēkā esošie un turpmākie partnerības un
 sadarbības nolīgumi, asociācijas nolīgumi un citi
 nolīgumi, kas reglamentē attiecības ar partnervalstīm,
 atbilstošie Komisijas paziņojumi, Padomes secinājumi un Eiropas
 Parlamenta rezolūcijas, kā arī būtiskie secinājumi,
 kas pieņemti, ministriem tiekoties ar partnervalstīm.
 2.
 Kopīgi
 rīcības plāni vai citi līdzīgi dokumenti, kas
 noslēgti starp partnervalstīm un Savienību, sniedz galvenos
 atsauces punktus Savienības atbalsta prioritāšu noteikšanai.
 3.
 Ja Savienība un partnervalstis nav
 noslēgušas 1. punktā minētos nolīgumus,
 Savienības atbalstu var sniegt, ja to uzskata par lietderīgu
 Savienības politikas mērķu sasniegšanai, un to plāno,
 pamatojoties uz šiem mērķiem un ņemot vērā
 attiecīgās valsts vajadzības.
 4. pants
 Diferenciācija, partnerība un līdzfinansēšana
 1.
 Saskaņā ar šo regulu sniegtā
 Savienības atbalsta veidu un apjomu katrai partnervalstij diferencē
 atbilstīgi partnervalsts saistībām, ko tā
 uzņēmusies reformu jomā, un šo reformu īstenošanas
 rezultātiem. Šāda diferenciācija atspoguļo vēriena
 līmeni, ar kādu valsts īsteno partnerību ar Savienību,
 valsts sasniegtos rezultātus patiesas un ilgtspējīgas
 demokrātijas attīstībā un to reformu mērķu
 īstenošanā, par kuriem tika panākta vienošanās, valsts
 vajadzības un spējas un Savienības atbalsta iespējamo
 ietekmi.
 2.
 Šajā regulā
 paredzēto Savienības atbalstu principā nosaka
 sadarbībā ar saņēmējiem. Atbilstīgi
 attiecīgajam gadījumam partnerībā iesaista valsts,
 reģionālās un vietējās iestādes, citas
 ieinteresētās personas, pilsonisko sabiedrību, sociālos
 partnerus un citus nevalstiskos dalībniekus, ļaujot tiem
 piedalīties Savienības atbalsta sagatavošanā,
 īstenošanā un uzraudzībā.
 3.
 Partnervalstis
 principā līdzfinansē šajā regulā noteikto
 Savienības atbalstu, šim nolūkam izmantojot valsts
 līdzekļus, saņēmēju iemaksas vai citus avotus. Šos principus piemēro arī
 attiecībā uz sadarbību ar Krievijas Federāciju, jo
 īpaši attiecībā uz programmām, kas minētas 6. panta
 1. punkta c) apakšpunktā. Neskarot
 pienākumu ievērot citus Finanšu regulas nosacījumus,
 līdzfinansēšanas prasības var nepiemērot
 pienācīgi pamatotos gadījumos, kad tas ir vajadzīgs
 pilsoniskās sabiedrības un nevalstisko dalībnieku
 attīstības atbalstam.
 5. pants
 Saskaņotība un līdzekļu devēju koordinācija
 1.
 Šo regulu īsteno saskaņoti ar citām
 Savienības ārējās darbības jomām, kā
 arī ar citām attiecīgajām Savienības politikas
 jomām. Šajā nolūkā pasākumus, ko finansē,
 pamatojoties uz šo regulu, tostarp Eiropas Investīciju bankas (EIB)
 pārvaldītos pasākumus, īsteno, pamatojoties uz
 sadarbības politikas dokumentiem, kas minēti 3. panta 1. punktā
 un 2. punktā, kā arī uz Savienības īpašajām
 interesēm, politikas prioritātēm un stratēģijām. Šādos pasākumos ņem
 vērā saistības, kas noteiktas daudzpusējos nolīgumos
 un starptautiskajās konvencijās, kurām Savienība un
 partnervalstis ir pievienojušās.
 2.
 Komisija,
 dalībvalstis un Eiropas Investīciju banka (EIB) nodrošina
 saskaņotību starp atbalstu, kas tiek sniegts, pamatojoties uz šo
 regulu, un citu Savienības, dalībvalstu un Eiropas Investīciju bankas
 sniegto atbalstu.
 3.
 Savienība un
 dalībvalstis koordinē savas attiecīgās atbalsta programmas
 ar mērķi uzlabot atbalsta sniegšanas un politiskā dialoga
 efektivitāti un lietderību saskaņā ar atzītiem
 darbības koordinācijas stiprināšanas principiem
 ārējā atbalsta jomā un politikas un procedūru
 saskaņošanas principiem. Koordināciju
 īsteno kā regulāras apspriedes un biežu būtiskās
 informācijas apmaiņu dažādos atbalsta cikla posmos, jo
 īpaši starp personām, kas darbojas uz vietas, un tās
 rezultāts var būt kopīga plānošana, deleģēta
 sadarbība un/vai nodošanas pasākumi.
 4.
 Savienība saziņā ar
 dalībvalstīm veic pasākumus, kas nepieciešami, lai
 nodrošinātu pienācīgu koordināciju un sadarbību ar
 daudzpusējām un reģionālajām organizācijām
 un struktūrām, tostarp ar Eiropas finanšu iestādēm,
 starptautiskajām finanšu iestādēm, Apvienoto Nāciju
 Organizācijas aģentūrām, fondiem un programmām,
 privātajiem un politiskajiem fondiem un ārpus Eiropas Savienības
 esošiem donoriem.
 II. sadaļa LĪDZEKĻU
 INDIKATĪVĀ PLĀNOŠANA UN PIEŠĶIRŠANA
 6. pants
 Programmu veidi
 1.
 Šajā regulā noteikto Savienības
 atbalstu plāno, izmantojot:
 (a) divpusējās programmas, kas
 attiecas uz atbalstu vienai partnervalstij;
 (b) daudzvalstu programmas, kuras attiecas uz
 visām vai vairākām partnervalstīm kopīgām
 problēmām un uz reģionālo un apakšreģionālo
 sadarbību starp divām vai vairākām partnervalstīm un
 kurās var noteikt sadarbību ar Krievijas Federāciju;
 (c) pārrobežu sadarbības
 programmas, kuras attiecas uz sadarbību starp vienu vai vairākām
 dalībvalstīm, no vienas puses, un vienu vai vairākām
 partnervalstīm un/vai Krievijas Federāciju, no otras puses, kas
 norisinās gar attiecīgo ES ārējās robežas kopīgo
 daļu.
 2.
 Šajā regulā noteikto Savienības
 atbalstu sniedz saskaņā ar Kopējo īstenošanas regulu.
 7. pants
 Līdzekļu plānošana un indikatīvā piešķiršana
 valsts un daudzvalstu indikatīvajām programmām
 1.
 Attiecībā uz valstīm, kurās
 pastāv 3. panta 2. punktā minētie dokumenti,
 pieņem vispārēju daudzgadu vienoto atbalsta shēmu
 saskaņā ar Kopējās īstenošanas regulas 15. panta 3. punktā
 minēto pārbaudes procedūru. Vienotajā atbalsta
 shēmā pārbauda progresu, kas panākts attiecībā uz
 politikas satvaru, un nosaka Savienības atbalsta prioritātes
 galvenokārt no prioritātēm, kuras noteiktas 3. panta 2. punktā
 minētajos dokumentos un partnervalstu stratēģijās vai
 plānos un attiecībā uz kurām Savienības
 regulārajos novērtējumos konstatēta nepieciešamība
 piešķirt atbalstu. Tajā nosaka arī indikatīvo
 finansējuma līmeni. Vienotās atbalsta shēmas darbības
 laiks atbilst tā attiecīgā dokumenta darbības laikam, kas
 minēts 3. panta 2. punktā.
 2.
 Attiecībā uz valstīm, kurās 3. panta
 2. punktā minētie dokumenti nepastāv, pieņem
 vispārējo plānošanas dokumentu, tostarp stratēģiju un
 daudzgadu indikatīvo programmu, saskaņā ar Kopējās
 īstenošanas regulas 15. panta 3. punktā minēto
 pārbaudes procedūru. Tajā
 nosaka Savienības atbildes stratēģiju, pamatojoties uz
 attiecīgās valsts situācijas analīzi un tās
 attiecībām ar Savienību, partnervalstu stratēģijas vai
 plānus, Savienības atbalsta piešķiršanas prioritātes un
 finansējuma indikatīvo līmeni sadalījumā pa
 prioritātēm. Šim dokumentam nosaka
 atbilstošu daudzgadu darbības termiņu.
 3.
 Attiecībā uz daudzvalstu programmām
 pieņem vispārēju plānošanas dokumentu, tostarp
 stratēģiju un daudzgadu indikatīvo programmu, saskaņā
 ar pārbaudes procedūru, kas minēta Kopējās
 īstenošanas regulas 15. panta 3. punktā. Tajā nosaka Savienības atbalsta
 piešķiršanas prioritātes attiecībā uz reģionu vai
 apakšreģionu un finansējuma indikatīvo līmeni
 sadalījumā pa prioritātēm. Šim
 dokumentam nosaka atbilstošu daudzgadu darbības termiņu.
 4.
 Vienotās atbalsta shēmas dokumentus, kas
 minēti 1. punktā, pārskata vajadzības
 gadījumā, un tos var pārstrādāt saskaņā ar
 pārbaudes procedūru, kas minēta Kopējās
 īstenošanas regulas 15. panta 3. punktā. Plānošanas
 dokumentus, kas minēti 2. un 3. punktā, pārskata starpposma
 pārskatīšanā vai vienmēr, kad tas ir vajadzīgs, un tos
 var pārstrādāt saskaņā ar to pašu procedūru.
 5.
 Finansējuma piešķīrumus valstij un
 daudzvalstu programmām nosaka, izmantojot pārredzamus un
 objektīvus kritērijus, kas atbilst 4. panta 1. punktā
 minētajam diferenciācijas principam.
 6.
 Ja ir efektīvāk jāīsteno
 Savienības un partnervalstu kopīgām interesēm atbilstoši
 pasākumi tādās jomās kā starptautiskā
 sadarbība un starpsavienojumi, šajā regulā noteikto
 finansējumu var apvienot ar finansējumu, kas noteikts citās
 Savienības regulās, ar kurām izveido finanšu instrumentus.
 Šādā gadījumā Komisija nolemj, saskaņā ar kuru noteikumu
 kopumu tiks veikta īstenošana.
 7.
 Plānošanas procesā iesaista tās
 dalībvalstis un citus līdzekļu devējus, kuri
 apņēmušies plānot savu atbalstu kopā ar ES. Vajadzības
 gadījumā plānošanas dokumentos var iekļaut arī šo
 dalībvalstu un citu līdzekļu devēju iemaksas.
 8.
 Ja dalībvalstis un citi līdzekļu
 devēji ir apņēmušies kopīgi plānot savu atbalstu, 1. punktā
 minēto vienoto atbalsta shēmu un 2. un 3. punktā
 minētos plānošanas dokumentus var aizstāt ar kopīgu
 daudzgadu plānošanas dokumentu, ja vien tas atbilst šajos punktos
 noteiktajām prasībām.
 9.
 Krīzes gadījumā vai
 gadījumā, ja ir apdraudēta demokrātija, tiesiskums,
 cilvēktiesības un pamatbrīvības, vai dabas vai cilvēku
 izraisītas katastrofas gadījumā var veikt plānošanas
 dokumentu ad hoc pārskatīšanu. Šādā
 ārkārtas pārskatīšanā nodrošina, ka tiek
 saglabāta saskaņotība starp Savienības atbalstu, kas tiek
 piešķirts, pamatojoties uz šo regulu, un atbalstu, kas tiek piešķirts
 no citiem Savienības finanšu instrumentiem. Ārkārtas
 pārskatīšanas rezultātā var pieņemt pārstrādātus
 plānošanas dokumentus. Šādā gadījumā Komisija
 nosūta pārstrādātos plānošanas dokumentus
 zināšanai Eiropas Parlamentam un Padomei viena mēneša laikā
 pēc to pieņemšanas.
 III. sadaļa PĀRROBEŽU
 SADARBĪBA
 8. pants
 Ģeogrāfiskā attiecināmība
 1.
 Šīs regulas 6. panta 1. punkta
 c) apakšpunktā minētās pārrobežu sadarbības programmas
 var izstrādāt attiecībā uz:
 (a)
 sauszemes robežām, ietverot
 teritoriālās vienības, kas atbilst NUTS 3. līmenim,
 vai līdzvērtīgas teritoriālās vienības pie
 sauszemes robežas starp dalībvalstīm un partnervalstīm un/vai
 Krievijas Federāciju;
 (b)
 jūras robežām, ietverot
 teritoriālās vienības, kas atbilst NUTS 3. līmenim,
 vai līdzvērtīgas teritoriālās vienības pie
 jūras robežas starp dalībvalstīm un partnervalstīm un/vai
 Krievijas Federāciju, kuras atrodas ne vairāk kā 150 km
 attālumā viena no otras, neskarot iespējamos pielāgojumus,
 kas var būt nepieciešami, lai nodrošinātu sadarbības
 pasākuma saskaņotību un nepārtrauktību;
 (c)
 uz teritorijām ap jūras baseiniem,
 ietverot piekrastes teritoriālās vienības, kas atbilst NUTS 2. līmenim,
 vai līdzvērtīgas teritoriālās vienības pie
 jūras baseina, kas kopīgs dalībvalstīm un
 partnervalstīm un/vai Krievijas Federācijai.
 2.
 Teritoriālajām vienībām, kas
 piekļaujas 1. punktā minētajām vienībām, var
 atļaut piedalīties pārrobežu sadarbībā, ja tas
 nepieciešams, lai nodrošinātu pastāvošo sadarbības shēmu
 turpmāku darbību, un citos pamatotos gadījumos.
 3.
 Pienācīgi pamatotos gadījumos lielos
 sociālās, ekonomiskās vai kultūras nozīmes centrus,
 kas nepiekļaujas attiecināmajām teritoriālajām
 vienībām, var iekļaut pārrobežu sadarbības programmās
 ar nosacījumu, ka šāda līdzdalība veicina plānošanas
 dokumentā noteikto mērķu sasniegšanu.
 4.
 Kad pārrobežu sadarbības programmas ir
 izstrādātas saskaņā ar 1. punkta b) apakšpunktu,
 Eiropas Komisija var ar partneru piekrišanu izteikt priekšlikumu par ģeogrāfiskās
 attiecināmības paplašināšanu uz visu to NUTS 2. līmeņa
 teritoriālo vienību, kuras teritorijā atrodas
 attiecīgā NUTS 3. līmeņa teritoriālā
 vienība.
 9. pants
 Finanšu līdzekļu plānošana un piešķiršana pārrobežu
 sadarbībai
 1.
 Plānošanas dokumentu sagatavo ar
 mērķi noteikt:
 (a) pārrobežu sadarbības
 stratēģiskos mērķus;
 (b) izstrādājamo kopīgo
 darbības programmu sarakstu;
 (c) indikatīvu resursu sadalījumu
 starp sauszemes un jūras robežas programmām, kas minētas 8. panta
 1. punkta a) un b) apakšpunktā, un jūras baseina
 programmām, kas minētas 8. panta 1. punkta
 c) apakšpunktā;
 (d) indikatīvos daudzgadu
 piešķīrumus katrai kopīgajai darbības programmai;
 (e) teritoriālās vienības, kas
 ir tiesīgas piedalīties attiecīgajā kopīgajā
 darbības programmā, un 8. panta 2., 3. un 4. punktā
 minētos reģionus un centrus;
 (f) indikatīvo piešķīrumu
 tādu pasākumu atbalstam kā horizontālie spēju
 veidošanas pasākumi, sakaru veidošana un pieredzes apmaiņa starp
 programmām;
 g) iemaksas starptautiskajām
 programmām, kuras noteiktas Eiropas Parlamenta un Padomes [...]
 Regulā (ES) Nr. [...] par īpašiem noteikumiem
 attiecībā uz Eiropas Reģionālā attīstības
 fonda atbalstu Eiropas teritoriālās sadarbības mērķim[17] un kurās piedalās
 partnervalstis un/vai Krievijas Federācija.
 Plānošanas dokuments attiecas uz
 septiņus gadus ilgu laika posmu, un to pieņem Komisija
 saskaņā ar pārbaudes procedūru, kas minēta
 Kopējās īstenošanas regulas 15. panta 3. punktā.
 To pārskata starpposma pārskatīšanā vai vienmēr, kad
 tas ir nepieciešams, un var pārstrādāt saskaņā ar to
 pašu procedūru, kas noteikta minētajā pantā.
 2.
 Kopīgās darbības programmas
 līdzfinansē no Eiropas Reģionālās attīstības
 fonda. Eiropas Reģionālās attīstības fonda iemaksas
 kopējo summu nosaka saskaņā ar Eiropas Parlamenta un Padomes [...]
 Regulas (ES) Nr. [...] par īpašiem noteikumiem
 attiecībā uz Eiropas Reģionālā attīstības
 fonda atbalstu Eiropas teritoriālās sadarbības mērķim[18] 4. panta 4. punktu.
 Šo iemaksu izmanto saskaņā ar šīs regulas noteikumiem.
 3.
 No Pirmspievienošanās instrumenta var
 piešķirt līdzfinansējumu tām kopīgajām
 darbības programmām, kurās darbojas valstis, kas ir
 tiesīgas saņemt finansējumu no šī instrumenta. Šo
 līdzfinansējumu izmanto saskaņā ar šīs regulas
 noteikumiem.
 4.
 Finanšu līdzekļu indikatīvos
 piešķīrumus kopīgajām darbības programmām nosaka,
 pamatojoties galvenokārt uz iedzīvotāju skaitu
 attiecināmajās teritorijās. Nosakot indikatīvos
 piešķīrumus, var būt jāveic korekcijas, lai
 atspoguļotu vajadzību līdzsvarot Eiropas
 Reģionālās attīstības fonda iemaksas ar iemaksām,
 kas piešķirtas no šā instrumenta līdzekļiem, kā
 arī citus faktorus, kas ietekmē sadarbības intensitāti,
 piemēram, pierobežas teritoriju īpatnības un to spēja
 pārvaldīt un apgūt Savienības atbalstu.
 10. pants
 Kopīgas darbības programmas
 1.
 Pārobežu sadarbību īsteno ar
 daudzgadu kopīgo darbības programmu starpniecību, kuras ietver
 sadarbību attiecībā uz konkrētu robežu vai robežu grupu un
 kurās noteikti daudzgadu pasākumi, ar ko tiek īstenots
 saskanīgu prioritāšu kopums un ko drīkst īstenot ar
 Savienības atbalstu. Kopīgas darbības programmas
 izstrādā, pamatojoties uz 9. pantā minētajiem
 plānošanas dokumentiem. Tajās iekļauj pārvaldības un
 kontroles sistēmu apraksta kopsavilkumu ar 11. panta 2. punktā
 un 12. panta 2. punktā noteiktajiem elementiem.
 2.
 Kopīgās darbības programmas
 attiecībā uz sauszemes un jūras robežām izstrādā
 attiecībā uz katru robežu attiecīgajā
 teritoriālajā līmenī, un tajās iekļauj
 attiecināmās teritoriālās vienības, kas ietilpst
 vienā vai vairākās dalībvalstīs un vienā vai
 vairākās partnervalstīs un/vai Krievijas Federācijā.
 3.
 Kopīgās darbības programmas
 attiecībā uz jūras baseiniem ir daudzpusējas programmas,
 kuras izstrādātas attiecīgajā teritoriālajā
 līmenī un kurās ietilpst attiecināmās
 teritoriālās vienības ap kopīgo jūras baseinu, kas
 pieder vairākām programmā iesaistītām valstīm,
 tostarp vismaz vienai dalībvalstij un vienai partnervalstij un/vai
 Krievijas Federācijai. Tajās var ietilpt divpusēji
 pasākumi, kas veicina sadarbību starp vienu dalībvalsti un vienu
 partnervalsti un/vai Krievijas Federāciju.
 4.
 Viena gada laikā pēc 9. pantā
 minētā plānošanas dokumenta apstiprināšanas valstis, kas
 piedalās programmās, kopīgi iesniedz Komisijai priekšlikumus par
 kopīgajām darbības programmām. Komisija pieņem katru kopīgo
 darbības programmu pēc tam, kad ir novērtējusi tās
 atbilstību šai regulai, plānošanas dokumentam un īstenošanas
 noteikumiem.
 5.
 Tos reģionus, kas neietilpst
 partnervalstīs, Krievijas Federācijā vai dalībvalstīs
 un atrodas blakus attiecināmajiem reģioniem, kuri noteikti 8. panta
 1. punkta a) un b) apakšpunktā, vai atrodas pie kopīga
 jūras baseina, attiecībā uz kuru ir izstrādāta
 kopīga darbības programma, var iekļaut kopīgā
 darbības programmā, un tie var gūt labumu no Savienības
 atbalsta atbilstīgi 9. pantā minētajā plānošanas
 dokumentā izklāstītajiem nosacījumiem.
 6.
 Komisija un valstis, kas piedalās
 programmā, veic atbilstīgus pasākumus, lai nodrošinātu, ka
 gadījumā, ja jūras baseina programmai, kas izstrādāta
 saskaņā ar šo regulu, un starptautiskās sadarbības
 programmai, kas izstrādāta saskaņā ar Regulu (ES) Nr. [...],
 ir daļēji kopīga ģeogrāfiskā darbības joma,
 šīs programmas pilnīgi papildina un pastiprina viena otru.
 7.
 Kopīgās darbības programmas var
 pārstrādāt pēc kādas valsts, kas piedalās
 programmā, vai Komisijas ierosinājuma, pamatojoties uz šādiem iemesliem:
 - pārmaiņas sadarbības
 prioritātēs, sociāli ekonomiskās norises,
 - attiecīgo pasākumu
 īstenošanas rezultāti un uzraudzības un novērtēšanas
 procesa rezultāti,
 - vajadzība koriģēt
 pieejamo finanšu līdzekļu summas un pārdalīt resursus.
 8.
 Pēc kopīgo
 darbības programmu pieņemšanas Komisija noslēdz
 finansēšanas nolīgumu ar partnervalstīm un/vai Krievijas
 Federāciju. Finansēšanas
 nolīgumā iekļauj tiesību normas, kas nepieciešamas
 kopīgās darbības programmas īstenošanai, un to var
 parakstīt arī citas valstis, kas piedalās programmā, un 12. panta
 2. punkta c) apakšpunktā minētā vadošā
 iestāde.
 Ja nepieciešams, valstis, kas piedalās
 programmā, un vadošā iestāde savstarpēji noslēdz
 saprašanās memorandu, lai noteiktu valstu finanšu atbildību.
 9.
 Kopīga darbības programma ar vairāk
 nekā vienu partnervalsti ir uzskatāma par izveidotu, ja vismaz viena
 partnervalsts paraksta finansēšanas nolīgumu. Citas partnervalstis,
 uz kurām attiecas izveidotā programma, var pievienoties programmai
 jebkurā brīdī, parakstot finansēšanas nolīgumu.
 10.
 Ja valsts, kas piedalās programmā,
 apņemas piedalīties programmas līdzfinansēšanā,
 kopīgajā darbības programmā nosaka šī
 līdzfinansējuma sniegšanas, izmantošanas un uzraudzības pasākumus. Saistīto finansēšanas nolīgumu paraksta visas valstis,
 kas piedalās programmā.
 11.
 Kopīgajās darbības programmās
 var paredzēt arī iemaksas no tādiem instrumentiem un tādos
 instrumentos, ar kuriem iespējams apvienot dotācijas, atbilstīgi
 šo instrumentu noteikumiem, ja tādējādi tiek veicināta
 programmas prioritāšu īstenošana.
 12.
 Saskaņā ar partnerības principu
 valstis, kas piedalās programmā, kopīgi izraugās
 darbības, kurām tiks piešķirts Savienības atbalsts un kuras
 atbilst kopīgās darbības programmas prioritātēm un
 pasākumiem.
 13.
 Konkrētos un
 pienācīgi pamatotos gadījumos, kad:
 a) kopīgo darbības programmu nav
 iespējams iesniegt problēmu dēļ, kas radušās to valstu
 savstarpējās attiecībās, kuras piedalās
 programmā, vai starp Eiropas Savienību un partnervalsti
 vai
 b) valstis, kuras piedalās programmā,
 nav iesniegušas kopīgo darbības programmu Komisijai līdz 2017. gada
 30. jūnijam,
 vai
 c) neviena no programmā ietilpstošajām
 partnervalstīm nav parakstījusi attiecīgo finansēšanas
 nolīgumu līdz programmas pieņemšanai sekojošā gada
 beigām,
 Komisija pēc apspriešanās ar attiecīgo(-ajām)
 dalībvalsti(-īm) veic nepieciešamos pasākumus, lai ļautu
 šai(šīm) dalībvalstij(-īm) izmantot iemaksu, kas no Eiropas
 Reģionālās attīstības fonda saņemta kopīgās
 darbības programmas vajadzībām, saskaņā ar
 Regulas (ES) Nr. [...] 4. panta 7. un 8. punktu.
 14.
 Budžeta saistības attiecībā uz
 tādiem pārrobežu sadarbības pasākumiem vai programmām,
 kas ilgst vairāk par vienu finanšu gadu, var sadalīt vairākos
 ikgadējos maksājumos.
 11. pants
 Kopīgo darbības programmu pārvaldība
 1.
 Kopīgās darbības programmas principā
 īsteno kopā ar dalībvalstīm dalītā
 pārvaldībā. Valstis, kas piedalās programmā, var
 ierosināt veikt īstenošanu netiešā pārvaldībā, ko
 nodrošina Finanšu regulā minēta struktūra, un saskaņā
 ar 12. panta 2. punktā minētajiem īstenošanas
 noteikumiem.
 2.
 Pamatojoties uz pieejamo informāciju, Komisija
 pārliecinās, ka dalībvalsts dalītas pārvaldības
 gadījumā vai partnervalsts vai starptautiska organizācija
 netiešas pārvaldības gadījumā ir izveidojusi un izmanto
 pārvaldības un kontroles sistēmas, kas atbilst Finanšu regulai,
 šai regulai un 12. panta 2. punktā minētajiem
 īstenošanas noteikumiem.
 Attiecīgās dalībvalstis,
 partnervalstis un starptautiskās organizācijas nodrošina savas
 pārvaldības un kontroles sistēmas efektīvu darbību,
 pakārtoto darījumu likumību un pareizību un pareizas
 finanšu pārvaldības principu ievērošanu. Tās ir
 atbildīgas par programmu pārvaldību un kontroli.
 Komisija var pieprasīt attiecīgajai
 dalībvalstij vai partnervalstij, vai starptautiskajai organizācijai
 izskatīt Komisijai iesniegtu sūdzību par to, kā ir
 atlasīti vai īstenoti tādi pasākumi, kuri tiek
 atbalstīti, pamatojoties uz šo sadaļu, vai par pārvaldības
 un kontroles sistēmas darbību.
 3.
 Lai kopīgās darbības programmas
 būtu iespējams pienācīgi sagatavot īstenošanai,
 izdevumi, kas radušies pēc kopīgo darbības programmu
 iesniegšanas Komisijai, ir attiecināmi ne agrāk kā no 2014. gada
 1. janvāra.
 4.
 Ja attiecināmība ir ierobežota
 saskaņā ar Kopējās īstenošanas regulas 8. panta 7. punktu,
 1. punktā minētā struktūra, kas var izsludināt
 uzaicinājumus iesniegt priekšlikumus vai piedāvājumus,
 šādā gadījumā ir tiesīga pieņemt pretendentus,
 kuriem ir tiesības pieteikties, pieteikuma iesniedzējus un
 kandidātus no neattiecināmajām valstīm vai
 neattiecināmas izcelsmes preces saskaņā ar Kopējās
 īstenošanas regulas 9. panta 3. punktu.
 12. pants
 Pārrobežu sadarbības īstenošanas noteikumi
 1.
 Īstenošanas noteikumus, ar ko nosaka
 īpašus noteikumus attiecībā uz šīs sadaļas
 īstenošanu, pieņem ar deleģētu aktu atbilstīgi 14. pantam.
 2.
 Īstenošanas
 noteikumos reglamentē šādus jautājumus:
 (a)
 līdzfinansējuma līmenis un metodes;
 (b)
 kopīgo darbības programmu sagatavošana,
 grozīšana un izbeigšana;
 (c)
 programmas struktūru pienākumi un
 darbība: apvienotā uzraudzības komiteja, vadošā
 iestāde un tās apvienotais tehniskais sekretariāts,
 apvienotās atlases komitejas, tostarp to stāvoklis, efektīva
 identifikācija, pakļautība un atbildība,
 pārvaldības un kontroles sistēmu apraksts un nosacījumi
 attiecībā uz Savienības atbalsta tehnisko un finanšu
 pārvaldību, tostarp izdevumu attiecināmība;
 (d)
 atgūšanas procedūras; uzraudzība un
 novērtēšana;
 (e)
 atpazīstamība un informatīvie
 pasākumi;
 (f)
 dalīta un netieša pārvaldība, kas
 minēta Kopējās īstenošanas regulas 6. panta 2. punktā.
 IV. sadaļa NOBEIGUMA NOTEIKUMI
 13. pants
 Pielikuma atjaunināšana
 Šīs regulas pielikumā iekļauto
 saņēmēju valstu sarakstu var atjaunināt, pamatojoties uz
 Padomes politisku lēmumu attiecībā uz kaimiņattiecību
 politikas darbības jomu. Pielikuma grozījumus pieņem ar
 deleģētu aktu atbilstīgi 14. pantam.
 14. pants
 Deleģēšana
 1.
 Šīs regulas 12. un 13. pantā
 minētās pilnvaras deleģē uz regulas spēkā
 esamības laiku.
 2.
 Eiropas Parlaments vai Padome var atsaukt
 deleģētās pilnvaras jebkurā laikā. Ar atsaukšanas
 lēmumu tiek pārtraukta šajā lēmumā
 norādītās pilnvaras deleģēšana. Šāds lēmums
 stājas spēkā nākamajā dienā pēc tā
 publicēšanas Eiropas Savienības Oficiālajā
 Vēstnesī vai vēlāk atbilstīgi tam, kā
 norādīts lēmumā. Lēmums neietekmē spēkā
 esošo deleģēto aktu spēkā esamību.
 3.
 Tiklīdz Komisija pieņem
 deleģētu aktu, tā šo aktu vienlaikus paziņo gan Eiropas
 Parlamentam, gan Padomei.
 4.
 Pieņemts deleģētais akts stājas
 spēkā vienīgi tad, ja Eiropas Parlaments vai Padome divu
 mēnešu laikā pēc akta paziņošanas Eiropas Parlamentam un
 Padomei nav pauduši iebildumus attiecībā uz to vai ja pirms
 minētā termiņa beigām gan Eiropas Parlaments, gan Padome ir
 informējusi Komisiju, ka neiebilst pret šo aktu. Pēc Eiropas
 Parlamenta vai Padomes ierosmes šo termiņu pagarina par 2 mēnešiem.
 15. pants
 Komiteja
 Komisijai palīdz Eiropas
 kaimiņattiecību instrumenta komiteja. Šī komiteja ir komiteja
 Regulas (ES) Nr. 182/2011 nozīmē.
 16. pants
 Pielikumā neiekļauto trešo valstu līdzdalība
 1.
 Pienācīgi pamatotos gadījumos un
 Savienības finansējuma saskaņotības un efektivitātes
 nodrošināšanas nolūkā vai nolūkā veicināt
 reģionālo vai starpreģionu sadarbību Komisija var nolemt
 paplašināt pasākumu attiecināmību uz valstīm,
 teritorijām un reģioniem, kuri citādi nebūtu tiesīgi
 saņemt finansējumu. Neatkarīgi no Kopējās
 īstenošanas regulas 8. panta 1. punkta fiziskas un juridiskas
 personas no šādām valstīm, teritorijām un reģioniem
 var piedalīties šādu pasākumu īstenošanas
 procedūrās.
 2.
 Šādu iespēju var paredzēt 7. pantā
 minētajos plānošanas dokumentos.
 17. pants
 Savienības
 atbalsta apturēšana
 Neierobežojot noteikumus par
 palīdzības apturēšanu, kas noteikti ar partnervalstīm un
 reģioniem noslēgtajos partnerattiecību un sadarbības
 nolīgumos un asociācijas nolīgumos, gadījumā, ja
 partnervalsts neievēro demokrātijas un tiesiskuma principus un
 cilvēktiesības un pamatbrīvības, Savienība uzaicina
 attiecīgo valsti uz apspriedi ar mērķi rast abām pusēm
 pieņemamu risinājumu, ja vien konkrētajā gadījumā
 nepastāv īpaša steidzamība. Ja apspriedē ar attiecīgo
 valsti netiek panākts abām pusēm pieņemams risinājums
 vai uzaicinājums uz apspriešanu tiek noraidīts, vai īpašas
 steidzamības gadījumā Padome var pieņemt
 pienācīgus pasākumus saskaņā ar Līguma par
 Eiropas Savienības darbību 215. panta 1. punktu, tostarp
 pilnīgi vai daļēji pārtraukt Savienības atbalstu.
 18. pants
 Finanšu atsauces summa
 1.
 Šīs regulas īstenošanai pieejamais
 finansējums laika posmā no 2014. gada līdz 2020. gadam
 ir EUR 18 182 300 000 (pašreizējās cenās).
 Ne vairāk kā 5 % no finansējuma piešķir pārrobežu
 sadarbības programmām, kas minētas 6. panta 1. punkta
 c) apakšpunktā.
 2.
 Ikgadējās apropriācijas finanšu
 plāna noteiktajās robežās apstiprina par budžetu
 atbildīgā iestāde.
 3.
 Kā noteikts „Erasmus visiem” regulas 13. panta
 2. punktā, lai veicinātu augstākās izglītības
 starptautisko dimensiju, no dažādiem ārējo darbību
 instrumentiem (Attīstības sadarbības instrumenta, Eiropas
 kaimiņattiecību instrumenta, Pirmspievienošanās
 palīdzības instrumenta, Partnerības instrumenta un Eiropas Attīstības
 fonda) tiks piešķirta indikatīva summa EUR 1 812 100 000
 mācību mobilitātes darbībām uz un no valstīm
 ārpus ES, kā arī sadarbībai un politiskajam dialogam ar šo
 valstu iestādēm/institūcijām/organizācijām. Šo
 fondu izmantošanai piemēros „Erasmus visiem” regulas noteikumus.
 Finansējumu nodrošinās, izmantojot divas
 daudzgadu programmas, kas attiecīgi aptver tikai pirmos četrus gadus
 un pārējos trīs gadus. Finansējums tiks atspoguļots šo
 instrumentu indikatīvajā daudzgadu plānošanā
 atbilstīgi attiecīgo valstu identificētajām
 vajadzībām un prioritātēm. Piešķīrumus var
 pārskatīt iepriekš neparedzētu būtisku apstākļu
 vai svarīgu politisko pārmaiņu gadījumā
 atbilstīgi ES ārpolitikas prioritātēm.
 19. pants
 Eiropas Ārējās darbības dienests
 Šo regulu piemēro saskaņā ar
 Padomes Lēmumu (ES) Nr. 2010/427/ES, ar ko nosaka Eiropas
 Ārējās darbības dienesta organizatorisko struktūru un
 darbību.
 20. pants
 Stāšanās spēkā
 Šī regula stājas spēkā
 trešajā dienā pēc tās publicēšanas Eiropas
 Savienības Oficiālajā Vēstnesī. To piemēro no
 2014. gada 1. janvāra.
 Šī regula uzliek saistības
 kopumā un ir tieši piemērojama visās dalībvalstīs.
 Briselē,
 Eiropas Parlamenta
 vārdā — Padomes vārdā —
 priekšsēdētājs priekšsēdētājs
 PIELIKUMS
 Regulas 1. pantā
 minētās partnervalstis
 Alžīrija
 Armēnija
 Azerbaidžāna
 Baltkrievija
 Ēģipte
 Gruzija
 Izraēla
 Jordānija
 Libāna
 Lībija
 Moldovas Republika
 Maroka
 Okupētā Palestīnas teritorija
 (oPt)
 Sīrija
 Tunisija
 Ukraina
 EIROPAS KAIMIŅATTIECĪBU
 INSTRUMENTA
 TIESĪBU AKTA FINANŠU PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas nosaukums
 1.2. Attiecīgā(-ās)
 politikas joma(-as) ABM/ABB struktūrā
 1.3. Priekšlikuma/iniciatīvas
 būtība
 1.4. Mērķis(-i)
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētais(-ie)
 pārvaldības paņēmiens(-i)
 2. PĀRVALDĪBAS PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēma
 2.3. Krāpšanas
 un pārkāpumu novēršanas pasākumi
 2.4. Kontroles
 paredzamās izmaksas un no tās gūtais labums
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās ietekmes uz izdevumiem
 kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība
 ar kārtējo daudzgadu finanšu shēmu
 3.2.5. Trešo persona līdzdalība
 finansēšanā
 3.3. Paredzamā
 ietekme uz ieņēmumiem
 TIESĪBU AKTA PRIEKŠLIKUMA FINANŠU
 PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas
 nosaukums
 Priekšlikums Eiropas Parlamenta un Padomes Regulai (EK) Nr. XXX, ar ko izveido Eiropas kaimiņattiecību instrumentu (EKI)
 1.2. Attiecīgā(-ās)
 politikas joma(-as) ABM/ABB struktūrā[19]
 19. sadaļa:
 Ārējās attiecības
 Darbība 19 08: Eiropas kaimiņattiecību politikas instruments un
 attiecības ar Krieviju
 Budžeta nodaļas 19 08 nosaukums atbilst
 to finanšu instrumentu struktūrai, kuri tika noteikti 2007.–2013. gadam.
 Ierosināts saglabāt to pašu darbību 19 08, bet
 attiecībā uz 2014.–2020. gada periodu izteikt šīs nodaļas
 nosaukumu šādā redakcijā:
 19 08: Eiropas
 kaimiņattiecību instruments
 1.3. Priekšlikuma/iniciatīvas
 būtība
 X Priekšlikums/iniciatīva
 attiecas uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[20]
 ̈Priekšlikums/iniciatīva attiecas uz esošas darbības
 pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.4. Mērķi
 1.4.1. Komisijas daudzgadu
 stratēģiskie mērķi, kurus plānots sasniegt ar priekšlikumu/iniciatīvu
 Eiropa pasaulē: pastiprināt mūsu
 ietekmi pasaules mērogā
 1.4.2. Konkrēti mērķi
 un attiecīgās ABM/ABB darbības
 Eiropas
 kaimiņattiecību politikas mērķis ir izveidot
 labklājības un labu kaimiņattiecību telpu pie ES
 robežām, jo īpaši, uzlabojot politisko asociāciju, ekonomisko
 integrāciju un ciešu sadarbību vairākās jomās. Laika
 posmā no 2014. gada līdz 2020. gadam ES turpinās
 atbalstīt šos mērķus, izmantojot tam paredzētu finanšu
 instrumentu, proti, Eiropas kaimiņattiecību instrumentu (EKI), ar ko
 tiks aizstāts 2006. gadā izveidotais Eiropas
 kaimiņattiecību un partnerības instruments. EKI nodrošinās
 lielāko daļu finansējuma, kas no ES budžeta tiek piešķirts
 partneriem.
 Šajā
 regulā noteiktais Kopienas atbalsts veicina uzlabotu ciešāku politisko
 sadarbību un pakāpenisku ekonomisko integrāciju starp Eiropas
 Savienību un partnervalstīm un jo īpaši partnerības un
 sadarbības nolīgumu, asociācijas nolīgumu un citu
 spēkā esošo vai turpmāko nolīgumu un kopīgo
 rīcības plānu īstenošanu.
 Jo īpaši
 Savienības atbalsts jāpiešķir šādām
 vajadzībām:
 a)
 cilvēktiesību un pamatbrīvību, tiesiskuma,
 vienlīdzības principu, patiesas un ilgtspējīgas
 demokrātijas izveides veicināšana, labas pārvaldības un
 plaukstošas pilsoniskās sabiedrības, tostarp sociālo partneru,
 attīstības veicināšana;
 b) panākt
 pakāpenisku integrāciju ES iekšējā tirgū un uzlabotu
 nozaru un starpnozaru sadarbību, tostarp īstenojot regulējuma
 konverģenci un tuvinot tiesību aktus Savienības un citiem
 būtiskiem starptautiskajiem standartiem, stiprinot attiecīgās
 institūcijas un veicot ieguldījumus īpaši starpsavienojumu
 attīstībā;
 c) radīt
 apstākļus labi pārvaldītai cilvēku mobilitātei un
 vairāklīmeņu tiešiem personiskiem kontaktiem;
 d)
 ilgtspējīga un iekļaujoša attīstība visos aspektos,
 nabadzības samazināšana, darba vietu radīšana, tostarp veicinot
 privātā sektora attīstību; iekšējās
 ekonomiskās, sociālās un teritoriālās kohēzijas,
 lauku attīstības un pasākumu klimata jomā veicināšana
 un noturības pret katastrofām paaugstināšana;
 e)
 uzticības paaugstināšana un citi pasākumi, kas veicina
 drošības paaugstināšanu un konfliktu novēršanu un
 atrisināšanu;
 f)
 sadarbība apakšreģionālajā, reģionālajā un
 kaimiņvalstu līmenī, kā arī pārrobežu
 sadarbība.
 Savienības
 atbalstu var izmantot arī citās jomās, ja tas atbilst Eiropas
 kaimiņattiecību politikas vispārējiem mērķiem.
 Attiecīgās
 ABM/ABB darbības
 Darbību
 19.08 pārdēvē šādi: Eiropas kaimiņattiecību
 instruments
 1.4.3. Paredzamie rezultāti un
 ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Vispārīga
 informācija
 Līguma
 par Eiropas Savienību 8. pants un jaunais EKP redzējums par
 ciešākām, demokrātiskām, plaukstošām un stabilām
 kaimiņattiecībām, katrai partnervalstij gūstot labumu no
 tai pielāgotas un diferencētas pieejas, nosaka nepieciešamību
 pielāgot turpmāko kaimiņattiecību finanšu instrumentu
 atjaunotās EKP vēriena līmenim. Šādu nepieciešamību
 vēl vairāk pastiprina fakts, ka minētā redzējuma
 īstenošanā partneriem nāksies saskarties ar
 grūtībām, jo, lai pilnīgi baudītu labumu, ko tā
 piedāvā, tiem ir jāveic sarežģītas un dārgas
 reformas.
 Turpmākajam
 EKI jābūt orientētam uz jaunās EKP galveno mērķu
 sasniegšanu un konkrētu, iepriekš identificētu problēmu
 risināšanu.
 Paziņojumā
 “Jauna reakcija uz pārmaiņām kaimiņvalstīs” ir
 izklāstīta pieeja attiecībā uz Austrumeiropu un
 Dienvidkaukāzu, ko paredzēts īstenot, turpinot Austrumu
 partnerību, un uz Vidusjūras dienvidu reģiona valstīm
 saistībā ar jaunajām “Partnerattiecībām
 demokrātijai un kopīgam uzplaukumam”.
 Piedāvājot
 “Partnerattiecības demokrātijai un kopīgam uzplaukumam”, ES
 īpaši cenšas atbalstīt Ēģiptē un Tunisijā
 uzsākto demokrātiskās pārveides procesu, kas var
 izplatīties arī citās Vidusjūras dienvidu reģiona
 valstīs.
 Eiropas
 kaimiņattiecību politikas (EKP) stratēģiskā
 pārskatīšanā, kas veikta pagājušajā gadā, tika
 konstatētas jomas, kurās ir iespējams ievērojami
 stiprināt politiku. Pārejas procesi Vidusjūras dienvidu reģiona
 valstīs un šajās valstīs dzīvojošo cilvēku
 izrādītā spēcīgā vēlme pēc
 politiskām un ekonomiskām pārmaiņām paaugstina ES
 atbalsta nozīmi un norāda jomas, kurās ES un partnervalstis var
 veikt uzlabojumus un kurās tām šādi uzlabojumi ir jāveic.
 Tāpat arī joprojām ir spēkā ES apņemšanās
 stingri atbalstīt demokratizācijas un reformu procesus visās
 kaimiņvalstīs gan austrumos, gan dienvidos.
 1.4.4. Rezultātu
 un ietekmes rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus
 Šī regula
 nosaka ES iesaistīšanās būtiskos elementus un pamatu.
 Precīzas darbības tiek noteiktas daudzgadu plānošanas
 procesā un ikgadējās darbības programmās, kurās
 norādīti veicamie ES pasākumi, tostarp rezultāti un
 ietekme, kas jāsasniedz ar attiecīgajām darbībām.
 Šajā brīdī tiks noteikti sīki īstenošanas
 uzraudzības rādītāji, ar kuriem būs iespējams
 precīzi konstatēt politikas mērķu īstenošanā
 sasniegto progresu, ņemot vērā attiecīgās
 darbības īpatnības. Tie tiks noteikti, pamatojoties uz gada
 progresa ziņojumu par EKP rīcības plāna izpildi,
 statistikas datiem un/vai neatkarīgu organizāciju veiktu
 novērtējumu, ja tāds pieejams, atbilstīgi tam, kā
 norādīts turpmāk:
 a. Uzlabota
 atbilstība cilvēktiesību un demokrātijas standartiem tiks
 noteikta, izmantojot NVO, ANO un reģionālo organizāciju sniegtos
 datus un statistiku par: biedrošanās, vārda un pulcēšanās
 brīvību, preses un plašsaziņas līdzekļu
 brīvību; pienācīgi uzraudzītām
 demokrātiskām un ticamām vēlēšanām; korupcijas
 līmeni un neatkarīgāku un efektīvāku tiesu
 sistēmu; labāku demokrātisko uzraudzību drošības
 jomā. Jāatceras, ka oficiāli rādītāji nav
 pieejami attiecībā uz cilvēktiesību jautājumiem.
 Taču organizāciju sagatavotās “ranga tabulas” ir lietderīgs
 situācijas novērtēšanas instruments, kurās augstāka
 vieta rangā (salīdzinājumā ar iepriekšējo gadu)
 parasti nozīmē, ka attiecīgajā jomā veikti uzlabojumi;
 b. Integrācijas
 ES iekšējā tirgū pieaugums tiks vērtēts, cita
 starpā novērtējot tirdzniecības plūsmas maiņu
 salīdzinājumā ar pamatdatiem par gadu “n=0” (Eurostat
 dati), sasniegto progresu tiesību aktu tuvināšanā ES normām
 un standartiem salīdzinājumā ar pieejamajiem pamatdatiem par
 gadu “n=0” un kā ļoti vispārīgu rādītāju
 izmantojot to valstu skaitu, kuras ir izveidojušas DCFTA;
 c. Uzlabota
 mobilitāte, kas saistīta ar robežu un migrācijas
 pārvaldības uzlabojumiem, mobilitātes partnerību
 izveidē sasniegto progresu, vīzu atvieglojumiem un vīzu
 režīma liberalizācijas nolīgumiem, tiks vērtēta,
 izmantojot pieejamos statistikas datus (Eurostat un/vai citu uzticamu
 institūciju dati), novērtējot tūristu plūsmas,
 migrācijas plūsmas, akadēmisko/studentu plūsmu gadā
 “n” un salīdzinot šos datus ar pamatdatiem par gadu “n=0”;
 d. Iekšējās
 ekonomiskās nevienlīdzības samazināšana;
 nodarbinātības pieaugums; MVU attīstība: politikas
 pasākumi, tiesību akti; uzlabota profesionālā
 izglītība un apmācība; lauksaimniecības nozarē
 strādājošo cilvēku labklājības līmenis un
 paaugstināta pārtikas drošība tiks vērtēta, izmantojot
 Eurostat, ESAO, PB, UNDP un valstu oficiālās
 statistikas datus. Šajos datos ietilpst regulāri atjaunināti dati par
 nodarbinātību (nodarbināto personu skaits, nozares, vecums,
 dzimums), MVU skaitu (MVU dibināšana/slēgšana), izglītības
 skaitliskie rādītāji, labuma sadales rādītāji, un
 tie tiek salīdzināti ar pamatdatiem par gadu “n=0”. Šajā
 saistībā īpaša uzmanība tiks pievērsta Džini koeficientam
 (ar ko novērtē ienākumu nevienlīdzības
 samazināšanos vai pieaugumu);
 e. Uzticības
 vairošana konflikta zonā; pastāvošu konfliktu atrisināšanā
 sasniegtais progress tiks novērtēts, izmantojot progresa
 ziņojumos iekļautos elementus;
 f. Pastiprināta
 sadarbība starp partnervalstīm pierobežas reģionos, uzlabots
 reģionālais dialogs, tādu uz sadarbību balstītu
 pasākumu skaits, kas izveidoti reģionālo problēmu
 risināšanai dažādās jomās, kopīgo nostāju un
 pasākumu skaits; sociālā un ekonomiskā attīstība
 pierobežas teritorijās.
 1.5. Priekšlikuma/iniciatīvas
 pamatojums
 1.5.1. Vajadzības, kas
 jāīsteno īstermiņā vai ilgtermiņā
 Politikas
 redzējums un vidēja termiņa mērķi
 EKP
 pamatā ir ilgtermiņa redzējums par
 kaimiņattiecībām, kurās katra partnervalsts attīsta
 savu saikni ar ES, ciktāl tas atbilst šīs valsts vēlmēm,
 vajadzībām un iespējām. Politiski tas nozīmē
 piedāvājumu veidot ciešāku sadarbību ar ES, tostarp
 vairāk kopīgu iniciatīvu starptautiskajā līmenī
 attiecībā uz pasaules mēroga jautājumiem, kuri skar
 kopējās intereses. Ekonomiski ES ir atvērta arī
 ciešākai ekonomiskajai integrācijai un no tās izrietošai
 pakāpeniskai ekonomiskai integrācijai ES iekšējā
 tirgū. Tā atbalsta arī kaimiņvalstu iekļaujošas un
 ilgtspējīgas izaugsmes paātrināšanu, kas
 palīdzētu tām kļūt
 konkurētspējīgākām, energoefektīvākām,
 radīt pienācīgas kvalitātes darba vietas, sasniegt
 tūkstošgades attīstības mērķus un īstenot
 attīstības stratēģiju, kuru raksturo zems oglekļa
 emisiju līmenis, lai sniegtu savu ieguldījumu cīņā
 pret klimata pārmaiņām. ES ir jāmobilizē savs
 politikas arsenāls atbilstīgi abpusējām
 vajadzībām un interesēm un katras valsts reformu un
 demokratizācijas saistībām.
 Mērķis ir palielināt savstarpējās saistības
 attiecībā uz Eiropas un kaimiņvalstu pilsoņu politisko un
 ekonomisko labklājību kā labāko garantiju kopējai
 stabilitātei un uzplaukumam. Šāds redzējums nav viegli
 īstenojams. Lai partnervalstīs varētu gūt labumu, tām
 ir jāveic reformas, kurām nepieciešami būtiski ieguldījumi
 un darbs. Ir svarīgi, ka ES neapdraud iekšējā tirgus
 netraucētu darbību un nodrošina drošu vidi mobilitātei.
 Turpmākajos
 gados paredzams, ka ar partnervalstīm, kuras izlēmīgi
 īsteno politiskās un ekonomiskās reformas, tiks noslēgts Austrumu
 partnerības asociācijas nolīgums (austrumu
 kaimiņvalstis) vai tām tiks piedāvātas Partnerattiecības
 demokrātijai un kopīgam uzplaukumam (dienvidu
 kaimiņvalstis). Tas tiks papildināts ar uzlabotu mobilitāti un
 tiešiem personiskiem kontaktiem (tostarp neizslēdzot iespēju
 izstrādāt mobilitātes partnerību), ekonomisko integrāciju,
 sadarbojoties rūpniecības jomā, MVU attīstību,
 ārvalstu tiešajiem ieguldījumiem un pastiprinātām
 tirdzniecības attiecībām ar ES (piemēram, veidojot
 padziļinātas un visaptverošas brīvās tirdzniecības
 zonas un noslēdzot citus nolīgumus, piemēram,
 lauksaimniecības, pakalpojumu un uzņēmējdarbības
 jomā, vai nolīgumus par rūpniecības ražojumu
 atbilstības novērtēšanu un atzīšanu prioritārajās
 nozarēs), dziļāku nozares integrāciju (piemēram,
 integrējoties Eiropas enerģijas tirgū, piedaloties starptautiskajos
 oglekļa emisiju tirgos, tostarp veicot sagatavošanās pasākumus,
 lai pievienotos ES Emisiju tirdzniecības sistēmai, un piedaloties ES
 programmās un aģentūrās atbilstīgi
 sākotnējām iespējām, kas piešķirtas katrā
 programmā, un vispārējiem norādījumiem par
 līdzdalību ES aģentūrās).
 Piedāvājot
 “Partnerattiecības demokrātijai un kopīgam uzplaukumam”[21], ES īpaši cenšas
 atbalstīt Ēģiptē un Tunisijā uzsākto
 demokrātiskās pārveides procesu, kas var izplatīties
 arī citās valstīs. Lai šīs valstis spētu
 apņēmīgi īstenot demokrātiskās pārveides
 procesu, tām nepieciešams atbalsts institūciju reformēšanai un
 ekonomiskās izaugsmes atjaunošanai. Šo valstu iedzīvotājiem ir
 jāparāda, ka ES ir gatava palīdzēt šajā
 izaicinājumu pilnajā un sarežģītajā periodā.
 EKI arvien vairāk
 jākļūst par politikas vadītu instrumentu, un ar to
 jānodrošina lielāka diferenciācija un elastība,
 jāizvirza stingrāki nosacījumi un jāsniedz stimuli
 labāko rezultātu uzrādītājiem, atspoguļojot
 katras partnerības mērķus (piemēram, DCFTA sarunas).
 ES palīdzību arī var īstenot, nododot to
 partnervalstīm, ja vien tiek ievēroti Savienības finanšu
 noteikumi un aizsargātas ES finanšu intereses.
 Finansējums
 Jaunā EKI
 instrumenta finansējuma līmenis atspoguļo
 pārskatītās EKP vērienu. Tāpēc tiek
 ierosināts laika posmam no 2014. gada līdz 2020. gadam
 piešķirt EKI finanšu līdzekļus EUR 18 182 300 000
 apmērā (pašreizējās cenās).
 Diferenciācija
 ES atbalsta
 līmenis būs atkarīgs no sasniegtajiem rezultātiem
 demokrātijas veidošanas un konsolidēšanas jomā un tiesiskuma ievērošanas,
 kā arī no reformu gaitas. Ja vairāk un ātrāk valsts
 īstenos savas iekšējās reformas, jo lielāku atbalstu
 tā saņems no ES. Šo palielināto atbalstu paredzēts sniegt
 dažādos veidos, tostarp kā palielinātu finansējumu
 sociālajai un ekonomiskai attīstībai, plašākas programmas
 institūciju veidošanai, lielāku piekļuvi tirgum,
 palielinātu EIB finansējumu ieguldījumu atbalstam un
 lielākus atvieglojumus mobilitātei. Šīs privilēģijas
 tiks pielāgotas katras valsts vajadzībām un
 reģionālajam kontekstam. To pamatā ir atziņa, ka
 jēgpilnas reformas ir saistītas ar ievērojamām
 izmaksām. ES pārskatīs finansējumu vai pat samazinās
 to attiecībā uz tām valstīm, kurās reformas netiek veiktas.
 1.5.2. ES iesaistīšanās
 pievienotā vērtība
 Priekšlikums
 ir jāskata, ņemot vērā vispārējo atjaunotās
 Eiropas kaimiņattiecību politikas kontekstu, kurā
 partnervalstīm tiek piedāvāta ciešāka politiskā
 sadarbība un dziļāka ekonomiskā integrācija saskaņā
 ar Lisabonas līguma 8. pantu. Tā pamatā ir ar Eiropas
 integrācijas jautājumiem saistītas pieredzes nodošana mūsu
 kaimiņvalstīm un to pakāpeniska iesaistīšana ES
 politikā.
 ES ir
 vispiemērotākais palīdzības sniedzējs tām
 kaimiņvalstīm, kurās pieskaņošanās ES noteikumiem un
 standartiem ir viens no galvenajiem politikas mērķiem.
 Atsevišķus atbalsta veidus, piemēram, atbalstu pakāpeniskai
 ekonomiskai integrācijai ES iekšējā tirgū, piekļuvi
 Šengenas telpai vai līdzdalību ES programmās, iespējams
 nodrošināt tikai ES līmenī. Līdz ar to ES ir
 vadošais sadarbības partneris lielākajā daļā EKP valstu,
 un šo ES lomu ir atzinušas gan dalībvalstis, gan starptautiskās
 finanšu iestādes un citi donori. Palīdzība ES
 kaimiņvalstīm pieskaņoties ES politikai, noteikumiem un
 standartiem ir galvenais reformu virzītājspēks EKP
 partnervalstīs.
 1.5.3. Līdzīgā
 līdzšinējā pieredzē gūtās atziņas
 Kopš EKPI
 īstenošanas sākuma radušies vairāki ar instrumenta uzbūvi
 tieši vai netieši saistīti jautājumi. Ilgais plānošanas process
 un nepilnīgā saikne starp finanšu palīdzību un EKP
 rīcības plānos un citos būtiskos dokumentos
 noteiktajām prioritātēm bieži norādītas kā
 galvenās problēmas, kas jārisina turpmāk. Būtisks
 jautājums ir koordinācija un saskaņotība ar citu
 instrumentu pasākumiem. Pamatojoties uz noteikumiem, kas ļauj
 īstenot kopīgus pasākumus ar partneriem/valstīm ārpus
 EKPI ģeogrāfiskās darbības jomas, ir īstenoti
 vairāki pasākumi, un šādi noteikumi ir jāsaglabā.
 EKPI
 palīdzība ir izmantota, lai saņemtu aizdevumus no finanšu
 iestādēm infrastruktūras ieguldījumu projektu
 finansēšanai un lai sniegtu atbalstu privātajam sektoram aizdevumu
 ņemšanā un riska kapitāla darbībās. Saistībā
 ar FEMIP sadarbība ir notikusi ar Eiropas Investīciju banku,
 bet saistībā ar NIF — ar EIB, Eiropas Rekonstrukcijas un
 attīstības banku (ERAF) un citām Eiropas finanšu
 iestādēm. Sadarbību ar starptautiskajām finanšu
 iestādēm ir jāturpina uzlabot, piemērojot novatoriskus
 instrumentus īpaši garantiju jomā. Šīs sadarbības ietekmi
 varētu palīdzēt stiprināt tas, ka tiek izmantoti apgrozības
 fondi.
 Būtiskie
 horizontālie jautājumi, kas pastāv saistībā ar EKPI,
 ir elastība un spēja reaģēt uz krīzi un
 neparedzētām situācijām. Ieilgušu krīžu
 risināšana joprojām ir viens no galvenajiem
 problēmjautājumiem kaimiņattiecību jomā. Jebkuram
 risinājumam (īpaši tā piemērošanas jomai un apmēram),
 kuru tiek nolemts īstenot, izmantojot EKPI, jābūt
 saskaņotam ar politisko izvēli turpmākajā Stabilitātes
 instrumentā un ar ģeogrāfiskajiem instrumentiem, ar kuriem tas
 ir saistīts. Pašreizējie ātras iejaukšanās mehānismi,
 kas paredzēti krīzes gadījumiem, ir darbojušies labi, un tie
 jāstiprina vēl vairāk.
 Jāapsver
 tas, kā uzlabot uzraudzību, tostarp saiknes starp politikas dialogiem
 un palīdzības programmām (tostarp tehniskās
 palīdzības programmām) stiprināšanas uzraudzību.
 Turklāt ir svarīgi, lai būtu nodrošināti politikas vērienam
 atbilstoši īstenošanas instrumenti. Jāapsver arī tas, kā
 pilnveidot tehnisko palīdzību/TAIEX, iespējams,
 paplašinot mehānisma darbības jomu, lai iekļautu tajā
 tādus elementus kā apmācību un gadījumu izpēti.
 Jāuzlabo arī sadarbība statistikas jomā.
 Kopā ar
 citiem politikas mērķiem, piemēram, ar labi funkcionējošu
 valsts pārvaldi un neatkarīgu tiesu varu, kas aizsargā
 līgumu izpildāmību, ar efektīvu konkurences politiku
 iespējams nodrošināt ekonomisko izaugsmi veicinošu
 uzņēmējdarbības vidi.
 Kopumā reģionālā
 sadarbība ir apliecinājusi savu pievienoto vērtību, jo
 īpaši, veicinot reģionālas sinerģijas un tīklu
 attīstību tādās būtiskās kopīgu interešu jomās
 kā vide, klimata pārmaiņas, enerģija, ilgtspējīga
 attīstība, mazo un vidējo uzņēmumu
 attīstība, plašsaziņas līdzekļi un vārda
 brīvība, pētniecība, IKT un jauniešu mobilitāte.
 Reģionālā sadarbība ir izrādījusies ļoti
 efektīva arī reģionālā līmenī (Dienvidu
 reģions un Austrumu reģions): vairākas programmas (civilā
 aizsardzība, privāto ieguldījumu veicināšana) ir
 dublētas un piemērotas Dienvidu reģiona un Austrumu reģiona
 specifikai. Būtiska nozīme ir bijusi arī pārrobežu
 sadarbībai, un ir apliecināta pārobežu sadarbības
 programmās izmantoto sadalīto saistību mehānismu
 lietderība.
 1.5.4. Saskaņotība un iespējamā
 sinerģija ar citiem būtiskiem instrumentiem
 Ārējā
 politika/instrumenti
 Lisabonas
 līgumā noteikta jauna Savienības ārējās
 darbības institucionālā sistēma. Tās mērķis
 ir veicināt ES nostājas saskaņotību un uzlabot ES
 pozīciju starptautiskajā līmenī. ES ir nepieciešama
 ilgtermiņa ārējās darbības politiskā
 stratēģija un pienācīgs instrumentu klāsts, ar ko
 būtu iespējams īstenot turpmāk minētos
 stratēģiskos mērķus.
 Veicināt
 un aizstāvēt ES vērtības ārvalstīs. Izmantojot Eiropas kaimiņattiecību instrumentu, ES
 veicinās pārejas un demokrātijas procesus un stiprinās
 pilsonisko sabiedrību ap tās robežām.
 Veidot
 tādu ES politiku, kas atbilstu ES 2020 rīcības programmai
 gudrai, ilgtspējīgai un integrējošai izaugsmei ar zemu
 oglekļa emisiju līmeni. Izmantojot EKI, ES
 sniegs atbalstu būtisko pasaules problēmu risināšanai un
 palīdzēs īstenot attiecīgas reformas, kas sniegs labumu gan
 ES, gan partnervalstīm.
 Palielināt
 ES attīstības politikas ietekmi ar galveno
 mērķi izskaust nabadzību. Izmantojot EKI, ES palīdzēs
 partnervalstīm risināt attīstības jautājumus,
 piemēram, klimata pārmaiņu jautājumu, atbilstīgi to
 vajadzībām, spējām, interesēm un saistībām
 un ietekmes potenciālam. EKI arī palīdzēs uzlabot ES
 koordināciju un attīstības politikas saskaņotību.
 Ieguldīt
 ES kaimiņvalstu ilgstošā labklājībā,
 stabilitātē un demokrātijā. Stabilitātes,
 labklājības un demokrātijas telpas izveide ir galvenais EKI un
 atjaunotās kaimiņattiecību politikas mērķis.
 Prioritāte tiks piešķirta ES reģionālās un
 divpusējās politikas, tostarp tematiskās politikas, atbalstam
 plašākā kaimiņvalstu reģionā. Demokrātiskie
 pārejas procesi Vidusjūras dienvidu reģiona valstīs un to
 iespējamā ietekme uz plašāku reģionu nosaka
 nepieciešamību uzlabot atbalstu šo sabiedrību centieniem ieviest
 demokrātijas vērtības un principus un panākt izaugsmes
 sniegtā labuma vienlīdzīgāku sadali, vienlaikus cenšoties
 panākt labāku politisko sadarbību un integrāciju ar
 kaimiņvalstīm gan dienvidos, gan austrumos. Tas nozīmē
 arī uzmanības pastiprinātu pievēršanu pilsoniskās
 sabiedrības locekļu un sociālo partneru iesaistīšanai.
 Uzlabot
 krīžu novēršanu un atrisināšanu. Ar EKI
 jābūt iespējamam sniegt uzlabotu un elastīgāku
 atbalstu krīžu novēršanai un atrisināšanai
 kaimiņvalstīs.
 Atbalsts ES
 kaimiņvalstīm no tam paredzēta, uz mērķi
 orientēta un politikas vadīta instrumenta, kuram piešķirtie
 finanšu līdzekļi atbilst atjaunotās EKP vērienam,
 pilnīgi saskan ar ES ārējās darbības galvenajām
 prioritātēm.
 EKP valstis
 turpinās gūt labumu no citiem finanšu instrumentiem, kas paredzēti
 konkrētu politikas jautājumu (pasaules mēroga problēmas,
 cilvēktiesības, kodoldrošība) vai krīzes situāciju
 (makrofinansiālā palīdzība, Stabilitātes instruments,
 humānās palīdzības instrumenti) risināšanai.
 Iekšējā
 politika
 Ņemot
 vērā EKP mērķi veicināt ciešāku integrāciju
 starp ES un partnervalstīm, ir jāstiprina noteikumi par ES
 iekšējās un ārējās politikas labāku
 koordināciju kaimiņvalstīs, tostarp plānošanas posmā
 ciešāk sadarbojoties ar attiecīgajiem Komisijas dienestiem un
 vajadzības gadījumā izmantojot mehānismus, ar kuriem
 iespējams apvienot līdzekļus no ES budžeta iekšējo un
 ārējo izdevumu kategorijām.
 Tas īpaši
 varētu attiekties uz tādām sadarbības jomām kā
 pārrobežu līmeņa infrastruktūra, jo sevišķi transporta
 tīkli un energotīkli, IKT nozare[22]
 un citas tīklveida nozares, kā arī augstākās
 izglītības joma un vides joma, ņemot vērā to izteikto
 pārrobežu raksturu. Palielināts EKI atbalsts pētniecības un
 jaunrades spēju attīstībai palīdzētu stiprināt
 visas iepriekš minētās sadarbības jomas un partnervalstīm
 pieskaņoties ES politikai un mērķiem, lai risinātu pasaules
 mēroga un reģionālā līmeņa problēmas.
 Jācenšas
 uzlabot sinerģiju ar ES iekšējo politiku un saistībā ar to
 izmantot inovatīvus finanšu instrumentus, pamatojoties uz koordinētu
 pieeju ES budžeta līdzekļu piesaistīšanai šādiem
 instrumentiem. Tas veicinātu līdzekļu apvienošanu no
 dažādām daudzgadu finanšu shēmas izdevumu kategorijām.
 1.6. Ilgums un
 finansiālā ietekme
 ̈ Ierobežota ilguma
 priekšlikums/iniciatīva
 –
 x Priekšlikums/iniciatīva spēkā
 no ... līdz ....
 –
 x Finansiālā ietekme no ...
 līdz....
 –
 X Beztermiņa
 priekšlikums/iniciatīva
 –
 Īstenošana ar uzsākšanas periodu no 2014. gada
 līdz 2020. gadam,
 –
 pēc kura turpinās normāla
 darbība.
 1.7. Paredzētais(-ie)
 pārvaldības paņēmiens(-i)[23]
 x Komisijas īstenota centralizēta
 tieša pārvaldība
 x Centralizēta netieša
 pārvaldība, izpildes uzdevumus deleģējot:
 –
 x izpildaģentūrām
 –
 ̈ Kopienu izveidotām struktūrām[24]
 –
 x valsts sektora struktūrām vai
 struktūrām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgajā pamataktā
 Finanšu regulas 49. panta nozīmē
 X Dalīta pārvaldība kopā ar dalībvalstīm
 X Decentralizēta pārvaldība kopā ar trešām valstīm
 X Pārvaldība
 kopā ar starptautiskajām organizācijām (precizēt)
 Mērķi tiks īstenoti, apvienojot
 pasākumus, attiecībā uz kuriem piemēro dažādus
 pārvaldības veidus.
 2. PĀRVALDĪBAS PASĀKUMI
 2.1. Uzraudzības un
 ziņošanas noteikumi
 Norādīt
 periodiskumu un nosacījumus.
 Komisijas
 uzraudzības un novērtēšanas sistēmās arvien
 lielāka uzmanība tiek pievērsta rezultātiem. Tajās ir
 iesaistīti gan Komisijas darbinieki, gan ārējie eksperti.
 Projektu
 vadītāji delegācijās un galvenajā mītnē
 nepārtraukti veic dažādus projektu un programmu uzraudzības
 pasākumus, tostarp veicot pārbaudes uz vietas vienmēr, kad tas
 ir iespējams. Uzraudzība nodrošina vērtīgu informāciju
 par sasniegtajiem rezultātiem, palīdz vadītājiem
 identificēt faktiskos un iespējamos šķēršļus un veikt
 labojumus.
 Neatkarīgi
 ārējie eksperti uz līguma pamata tiek piesaistīti
 novērtēt ES ārējo darbību rezultātus trīs
 atšķirīgas sistēmās. Šie novērtējumi veicina
 pārskatatbildību un uzlabo joprojām notiekošos pasākumus;
 pamatojoties uz iepriekšēju pieredzi, tajos arī tiek sniegti
 ieteikumi turpmākajai politikai un pasākumiem. Visos
 novērtēšanas instrumentos, tostarp (iespējamās) ietekmes
 novērtēšanai, tiek izmantoti ESAO-APK novērtēšanas
 kritēriji.
 Pirmkārt,
 projekta līmenī galvenajā mītnē īstenota uz
 rezultātiem vērsta uzraudzības (ROM) sistēma sniedz
 īsu un koncentrētu ieskatu par atlasītā pasākumu
 parauga kvalitāti. Izmantojot augsti strukturētu, standartizētu
 metodoloģiju, neatkarīgi ROM eksperti piešķir
 vērtējumu, kas atspoguļo projekta priekšrocības un
 trūkumus, un sniedz ieteikumus par efektivitātes uzlabošanu.
 Projekta
 līmeņa novērtējumi, kurus vada par projektu
 atbildīgā ES delegācija, sniedz sīkāku un
 padziļinātāku analīzi un palīdz projektu
 vadītājiem uzlabot joprojām notiekošos pasākumus, kā
 arī sagatavot turpmākos pasākumus. Neatkarīgi
 ārējie eksperti, kuriem ir zināšanas par konkrētu tematu un
 ģeogrāfisko apgabalu, tiek nolīgti, lai veiktu analīzi un
 savāktu atsauksmes un pierādījumus ne tikai no gala
 saņēmējiem, bet no visām ieinteresētajām
 personām.
 Komisija veic arī savas politikas stratēģisku
 novērtēšanu no plānošanas un stratēģijas
 izstrādes līdz pasākumu īstenošanai noteiktā jomā
 (piemēram, veselības aizsardzības, izglītības
 u. c. jomā) valstī vai reģionā, vai konkrēta
 finanšu instrumenta darbības stratēģisku novērtēšanu.
 Šiem novērtējumiem ir būtiska nozīme politikas, instrumentu
 un projektu izstrādē. Visi novērtējumi tiek publicēti
 Komisijas tīmekļa vietnē, un konstatējumu kopsavilkums tiek
 iekļauts Padomei un Eiropas Parlamentam iesniedzamajā gada pārskatā.
 2.2. Pārvaldības un
 kontroles sistēma
 2.2.1. Identificētie riski
 Vide,
 kurā pastāv risks
 EKI
 palīdzības darbības videi raksturīgi turpmāk
 minētie riski, kas apdraud instrumenta mērķu sasniegšanu,
 pienācīgu finanšu pārvaldību un/vai atbilstību
 piemērojamajiem noteikumiem (likumības un pareizības
 pārkāpumi):
 -
 ekonomiskā/politiskā nestabilitāte un/vai dabas katastrofas
 partnervalstīs var apgrūtināt un aizkavēt pasākumu
 izstrādi un īstenošanu;
 -
 institucionālās vai administratīvās kapacitātes
 trūkums partnervalstīs var apgrūtināt un aizkavēt
 pasākumu izstrādi un īstenošanu;
 -
 ģeogrāfiski izkliedēti projekti un programmas (kas tiek
 īstenotas daudzās valstīs/teritorijās/reģionos) var
 radīt ar loģistiku/resursiem saistītas uzraudzības
 problēmas, jo īpaši apgrūtināt pasākumu pārbaudi
 uz vietas;
 -
 iespējamo partneru/saņēmēju daudzveidība ar
 atšķirīgām iekšējās kontroles struktūrām un
 spējām var sadrumstalot tos resursus, kas Komisijai pieejami
 pasākumu īstenošanas atbalstīšanai un uzraudzībai, un
 tādējādi samazināt to efektivitāti un lietderību;
 - pieejamo
 datu par ārējās palīdzības/valsts attīstības
 plāna īstenošanas rezultātiem un ietekmi partnervalstīs
 slikta kvalitāte un nepietiekamība var samazināt Komisijas
 spēju ziņot un atbildēt par rezultātiem.
 Riska, ka
 netiks nodrošināta atbilstība piemērojamajiem noteikumiem,
 paredzamais līmenis.
 Instrumenta
 atbilstības mērķis ir saglabāt neatbilstības riska
 vēsturisko līmeni (kļūdas līmeni) EuropeAid
 portfelī, proti, paliekošo kļūdas “neto” līmeni (nosaka par
 vairākiem gadiem pēc visu plānoto kontroles pasākumu un
 labojumu pabeigšanas attiecībā uz izpildītiem līgumiem),
 zemāku par 2 %. Līdz šim tas ir nozīmējis, ka
 paredzamais kļūdas līmenis tādā darījumu
 izlasē, ko Eiropas Revīzijas palāta katru gadu izveido pēc nejaušības
 principa ikgadējās ticamības deklarācijas
 vajadzībām, ietilpst 2–5 % diapazonā. EuropeAid
 uzskata, ka tas ir zemākais neatbilstības riska līmenis, ko ir
 iespējams sasniegt, ņemot vērā augstā riska vidi un
 atbilstības pārbaužu radīto administratīvo slogu, un
 nosacījumu par atbilstības kontroles rentabilitāti.
 2.2.2. Paredzētais kontroles
 paņēmiens(-i)
 EuropeAid
 iekšējās kontroles sistēmas uzbūve
 EuropeAid iekšējais kontroles/pārvaldības process ir
 izstrādāts tā, lai būtu iespējams pienācīgi
 pārliecināties, ka ir sasniegti tās darbību
 efektivitātes un lietderības mērķi, kā arī par
 tās finanšu pārskatu ticamību un atbilstību
 attiecīgajiem tiesību aktu un procesuālajiem noteikumiem.
 Efektivitāte
 un lietderība
 Lai
 nodrošinātu savu darbību efektivitāti un lietderību (un
 samazinātu augsto riska līmeni savā ārējās
 palīdzības vidē) papildus visiem Komisijā
 piemērotajiem Stratēģiskās politikas un plānošanas
 procesa elementiem, iekšējās revīzijas videi un citām
 prasībām, kas noteiktas Komisijas Iekšējās kontroles
 standartos, EuropeAid turpinās attiecībā uz visiem
 tās instrumentiem piemērot pielāgotu palīdzības
 pārvaldības sistēmu, kurā ietilpst:
 -
 lielākās ārējās palīdzības daļas
 pārvaldības nodošana uz vietas esošajām ES
 delegācijām;
 - skaidra un
 formalizēta finanšu atbildība (no deleģētā
 kredītrīkotāja (ģenerāldirektora)), ko
 tālākdeleģētais kredītrīkotājs (direktors)
 no galvenās mītnes tālākdeleģē delegācijas
 vadītājam;
 -
 regulāra informācijas sniegšana no ES delegācijām
 galvenajai mītnei (ārējās palīdzības
 pārvaldības ziņojumi), tostarp delegācijas
 vadītāja apstiprinātas ikgadējās ticamības
 deklarācijas sniegšana;
 -
 apmācības programma galvenās mītnes un delegāciju
 darbiniekiem;
 -
 ievērojams galvenās mītnes/delegācijas atbalsts un
 norādījumi (tostarp ar interneta starpniecību);
 -
 regulāras “pārbaudes vizītes” ik pēc 3–6 gadiem uz
 tām delegācijām, kurām nodota pārvaldības
 funkcija;
 - projekta un
 programmas cikla pārvaldības metodoloģija, tostarp:
 -
 kvalitātes atbalsta instrumenti pasākuma izstrādei, tā
 īstenošanas paņēmienam, finansēšanas mehānismam,
 pārvaldības sistēmai, novērtēšanai un
 īstenošanā iesaistīto partneru atlasei u. c.
 vajadzībām;
 - programmas
 un projekta pārvaldības, uzraudzības un ziņošanas
 instrumenti efektīvas īstenošanas vajadzībām, tostarp
 regulāra projektu ārējā uzraudzība, ko veic projekta
 īstenošanas vietā.
 - Būtiski
 novērtēšanas un revīzijas komponenti.
 Finanšu
 pārskati un grāmatvedība
 EuropeAid turpinās piemērot augstākos grāmatvedības un
 finanšu pārskatu veidošanas standartus, izmantojot Komisijas uz
 uzkrāšanas principu balstītu grāmatvedības sistēmu (ABAC),
 kā arī Kopējo informācijas sistēmu RELEX (CRIS).
 Atbilstības
 kontroles paņēmieni, ko piemēro, lai pārbaudītu
 atbilstību attiecīgajiem tiesību aktu un procesuālajiem
 noteikumiem, ir izklāstīti 2.3. punktā (krāpšanas un
 pārkāpumu novēršanas pasākumi).
 Komiteju un
 apakškomiteju nozīme
 Paredzams, ka
 apakškomitejas arvien aktīvāk darbosies programmu īstenošanas
 kontroles jomā.
 2.3. Krāpšanas un
 pārkāpumu novēršanas pasākumi
 Norādīt esošos vai plānotos novēršanas un
 aizsardzības pasākumus.
 Tā
 kā EuropeAid darbojas vidē, kurā pastāv augsts riska
 līmenis, tās sistēmās ir jāņem vērā
 atbilstības kļūdu (pārkāpumi) augstā
 iespējamība darījumos un jāizstrādā augsta
 līmeņa novēršanas, atklāšanas un labošanas mehānismi,
 ko piemēro iespējami savlaicīgi maksājumu veikšanas
 procesā. Praksē tas nozīmē, ka EuropeAid
 atbilstības kontroles mehānismos lielākais uzsvars tiks likts un
 pamatīgām iepriekšējām pārbaudēm, ko
 ārējie revidenti un Komisijas darbinieki veic attiecīgajā
 jomā pirms galīgajiem projekta maksājumiem (vienlaikus
 neatsakoties no atsevišķām ex-post revīzijām un
 pārbaudēm), tādējādi nodrošinot finanšu
 aizsardzības līmeni, kas krietni pārsniedz Finanšu regulā
 noteiktās prasības. EuropeAid atbilstības
 nodrošināšanas sistēma ir veidota cita starpā no šādiem
 komponentiem:
 Novēršanas pasākumi
 Obligātā
 pamatapmācība krāpšanas jautājumos palīdzības
 pārvaldības darbiniekiem un revidentiem;
 Norādījumu,
 tostarp Praktiskās rokasgrāmatas par līgumiem, EuropeAid
 rokasgrāmatas un Finanšu pārvaldības instrumentu komplekta
 (pasākumus īstenojošajiem partneriem), sniegšana (arī ar
 interneta starpniecību);
 Iepriekšējs
 novērtējums, lai pārliecinātos, ka iestādēs,
 kuras pārvalda attiecīgos ES finanšu līdzekļus, izmantojot
 kopīgu, decentralizētu un dalītu pārvaldību, tiek
 piemēroti atbilstoši krāpšanas apkarošanas pasākumi
 krāpšanas novēršanai un atklāšanai ES finanšu līdzekļu
 pārvaldībā.
 Partnervalstī
 pieejamo krāpšanas apkarošanas mehānismu iepriekšēja izpēte
 kā daļa no valsts finanšu pārvaldības atbilstības
 novērtēšanas budžeta atbalsta saņemšanai (t. i.,
 aktīva darbība krāpšanas un korupcijas apkarošanas jomā,
 pienācīgas pārbaudes iestādes, pietiekama tiesu varas
 kapacitāte, efektīvi atbildes pasākumi un sankciju
 mehānismi);
 Komisija
 parakstīja Starptautisko palīdzības pārredzamības
 iniciatīvu (IATI) Akrā 2008. gadā, vienojoties par
 palīdzības pārredzamības standartu, kas nodrošina
 savlaicīgākus, sīkus un regulārus datus par
 palīdzības plūsmām un dokumentiem;
 Pirms
 nākamā Augsta līmeņa foruma par palīdzības
 efektivitāti, kas notika Busanā 2011. gada novembrī,
 Komisija 2011. gada 14. oktobrī sāka īstenot IATI
 standarta pirmo posmu par palīdzības informācijas
 pārredzamu publicēšanu. Papildus tam Komisija sadarbībā ar
 ES dalībvalstīm izstrādās kopīgu tiešsaistes IT
 lietojumprogrammu TR-AID, ar kuru dati par ES palīdzību, kas
 saņemti no IATI un citiem avotiem, tiks pārveidoti
 lietotājiem draudzīgā palīdzības
 informācijā.
 Atklāšanas
 un labošanas pasākumi
 Ārējā
 revīzija un pārbaudes (gan obligātās, gan tās, ko
 veic, pamatojoties uz pastāvošo risku), tostarp Eiropas Revīzijas
 palātas iesaistīšana.
 Retrospektīvās
 pārbaudes (pamatojoties uz risku) un līdzekļu atgūšana;
 ES
 finansējuma pārtraukšana smagos krāpšanas gadījumos, tostarp
 liela apmēra korupcijas gadījumos, līdz brīdim, kad
 iestādes ir veikušas atbilstošus pasākumus, lai labotu šādu
 krāpšanu vai novērstu tās turpmāku atkārtošanos.
 EuropeAid turpinās pilnveidot savu krāpšanas apkarošanas
 stratēģiju saskaņā ar Komisijas jauno krāpšanas
 apkarošanas stratēģiju (CAFS), kas pieņemta 2011. gada
 24. jūnijā, lai cita starpā nodrošinātu, ka:
 EuropeAid iekšējie ar krāpšanas apkarošanu saistītie kontroles
 mehānismi ir pilnīgi saskaņoti ar CAFS;
 Ar
 EuropeAid krāpšanas riska pārvaldības pieeju ir
 iespējams noteikt krāpšanas riska jomas un piemērotus atbildes
 pasākumus;
 Sistēmas,
 ko izmanto ES finansējuma izlietošanai trešās valstīs, nodrošina
 iespēju iegūt būtiskos datus, lai tos varētu izmantot
 krāpšanas riska pārvaldībā (piemēram, dubultās
 finansēšanas novēršanā);
 Vajadzības
 gadījumā tiks izveidotas informācijas apmaiņas un
 koordinācijas grupas un ar ārējās palīdzības jomu
 saistītu krāpšanas gadījumu analīzei piemēroti IT
 rīki.
 2.4. Kontroles paredzamās
 izmaksas un no tās gūtais labums
 Attiecībā
 uz saistībām, kas noteiktas 2014.–2020. gada budžeta
 plānošanas procesā, EuropeAid kopējā portfeļa
 iekšējās kontroles/pārvaldības paredzamās izmaksas
 kopā ir vidēji EUR 658 miljoni gadā. Šajā
 summā ietilpst Eiropas Attīstības fonda pārvaldības
 izmaksas, jo tā ir integrēta EuropeAid pārvaldības
 struktūrā. Šīs ar darbību nesaistītās izmaksas ir
 aptuveni 6,4 % no paredzētās gada vidējās summas,
 proti, no EUR 10,2 miljardiem, ko plānots piešķirt
 kopējām (darbības un administratīvajām) EuropeAid
 saistībām tās izdevumu portfelī, kurš tiek finansēts
 no ES vispārējā budžeta un Eiropas Attīstības fonda 2012. gada
 līdzekļiem.
 Šajās
 pārvaldības izmaksās iekļautas visas izmaksas, kas rodas
 saistībā ar EuropeAid galvenās mītnes un
 delegāciju darbiniekiem, infrastruktūru, ceļošanu,
 apmācību, uzraudzību, novērtēšanas un revīzijas
 līgumiem (tostarp izmaksas, kas saistītas ar saņēmēja
 pasūtīto novērtēšanu un revīziju).
 EuropeAid plāno laika gaitā samazināt
 pārvaldības/darbības pasākumu attiecību,
 piemērojot uzlabotus un vienkāršotus jauno instrumentu
 pasākumus, pamatojoties uz pārmaiņām, kas sagaidāmas
 saistībā ar pārskatīto Finanšu regulu. Galvenais ieguvums
 no šiem pārvaldības izdevumiem ir tas, ka tiek sasniegti politikas
 mērķi, lietderīgi un efektīvi izmantoti resursi un
 piemēroti rentabli preventīvi pasākumi un citas pārbaudes,
 ar kurām nodrošina finanšu līdzekļu likumīgu un pareizu
 izmantošanu.
 Tiks
 turpināta pārvaldības pasākumu un atbilstības
 pārbaužu būtības un darbības jomas uzlabošana. Tomēr,
 lai varētu efektīvi un iedarbīgi īstenot instrumentu
 mērķus ar minimālu neatbilstības risku (paliekošās
 kļūdas līmenis zemāks par 2 %), arī turpmāk
 šīs darbības būs saistītas ar noteiktām izmaksām.
 Šīs izmaksas ir ievērojami zemākas par iespējamajiem
 zaudējumiem, kas var rasties, ja šajā augsta riska jomā
 atceļ vai samazina iekšējas kontroles mehānismus.
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 Sarindotas pa
 daudzgadu finanšu shēmas izdevumu kategorijām un budžeta
 pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksa
 Nr. 19.08 [Apraksts... EKI-Eiropas kaimiņattiecību instruments] || Dif./Nedif.[25] || no EBTA valstīm[26] || no kandidātvalstīm[27] || no trešām valstīm || Finanšu regulas 18. panta 1. punkta aa) apakšpunkta nozīmē
 4 || EKI instruments || Nedif. || NĒ || NĒ || NĒ || NP
 5 || EKI — Administratīvie izdevumi || Dif. || NĒ || NĒ || JĀ || NP
 ·
 No jauna veidojamas budžeta pozīcijas NAV
 Sarindotas pa
 daudzgadu finanšu shēmas izdevumu kategorijām un budžeta izdevumu
 pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksa
 Nr. [Izdevumu kategorija...........................] || Dif./Nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 || [XX.YY.YY.YY] || || JĀ/NĒ || JĀ/NĒ || JĀ/NĒ || JĀ/NĒ
 3.2. Paredzamā ietekme uz
 izdevumiem
 3.2.1. Paredzamās ietekmes uz
 izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija: || 4 || Ārējās attiecības
 ĢD <.......> || || || N gads[28]2014. gads || N+1 gads 2015. gads || N+2 gads 2016. gads || N+3 gads 2017. gads || N+4 gads 2018. gads || N+5 gads 2019. gads || N+6 gads 2020. gads || KOPĀ ||
  Darbības apropriācijas || || || || || || || || ||
 EKI — Eiropas kaimiņattiecību instruments (19.08) || Saistības || (1) || 2181,076 || 2347,302 || 2408,952 || 2501,395 || 2637,736 || 2806,952 || 2952,883 || 17 836,296 ||
 Maksājumi || (2) || 1852,576 || 2001,902 || 2051,252 || 2170,595 || 2249,836 || 2349,252 || 2498,583 || 15 173,996 ||
 Administratīvās apropriācijas, kas tiek finansētas no konkrētu programmu piešķīrumiem[29] || || || || || || || || || ||
 Budžeta pozīcijas numurs 19.01.04.02. || || (3) || 47,424 || 48,098 || 48,748 || 49,405 || 50,164 || 50,748 || 51,417 || 346,004 ||
 KOPĀ — ĢD <.......> apropriācijas || Saistības || =1+1a +3 || 2228,500 || 2395,400 || 2457,700 || 2550,800 || 2687,900 || 2857,700 || 3004,300 || 18 182,300 ||
 Maksājumi || =2+2a +3 || 1900,000 || 2050,000 || 2100,000 || 2220,000 || 2300,000 || 2400,000 || 2550,000 || 15 520,000 ||
  KOPĀ — darbības apropriācijas || Saistības || (4) || 2181,076 || 2347,302 || 2408,952 || 2501,395 || 2637,736 || 2806,952 || 2952,883 || 17 836,296
 Maksājumi || (5) || 1852,576 || 2001,902 || 2051,252 || 2170,595 || 2249,836 || 2349,252 || 2498,583 || 15 173,996
  KOPĀ — Administratīvās apropriācijas, kas tiek finansētas no konkrētu programmu piešķīrumiem || (6) || 47,424 || 48,098 || 48,748 || 49,405 || 50,164 || 50,748 || 51,417 || 346,004
 KOPĀ — apropriācijas daudzgadu finanšu shēmas IZDEVUMU KATEGORIJĀ <4> || Saistības || =4+ 6 || 2228,500 || 2395,400 || 2457,700 || 2550,800 || 2687,900 || 2857,700 || 3004,300 || 18 182,300
 Maksājumi || =5+ 6 || 1900,000 || 2050,000 || 2100,000 || 2220,000 || 2300,000 || 2400,000 || 2550,000 || 15 520,000
 Daudzgadu finanšu shēmas izdevumu kategorija: || 5 || “Administratīvie izdevumi”
 Miljonos EUR (3 zīmes aiz komata)
 || || || N gads 2014. gads || N+1 gads 2015. gads || N+2 gads 2016. gads || N+3 gads 2017. gads || N+4 gads 2018. gads || N+5 gads 2019. gads || N+6 gads 2020. gads || KOPĀ
 ĢD <.......> ||
  Cilvēkresursi || 37,036 || 36,662 || 36,289 || 35,919 || 35,919 || 35,919 || 35,919 || 253,662
  Citi administratīvie izdevumi || 2,244 || 2,192 || 2,173 || 2,155 || 2,155 || 2,155 || 2,155 || 15,227
 KOPĀ — ĢD <.......> || Apropriācijas || 39,279 || 38,854 || 38,462 || 38,073 || 38,073 || 38,073 || 38,073 || 268,889
 KOPĀ — apropriācijas daudzgadu finanšu shēmas 5. IZDEVUMU KATEGORIJĀ || (Saistību summa = maksājumu summa) || 39,279 || 38,854 || 38,462 || 38,073 || 38,073 || 38,073 || 38,073 || 268,889
 || || || || || || || || ||
 || || || || || || || || ||
 Miljonos EUR (3 zīmes aiz komata)
 || || || N gads 2014. gads || N+1 gads 2015. gads || N+2 gads 2016. gads || N+3 gads 2017. gads || N+4 gads 2018. gads || N+5 gads 2019. gads || N+6 gads 2020. gads || KOPĀ
 KOPĀ — apropriācijas daudzgadu finanšu shēmas 1.–5. IZDEVUMU KATEGORIJĀ || Saistības || 2 267,779 || 2 434,254 || 2 496,162 || 2 588,873 || 2 725,973 || 2 895,773 || 3 042,373 || 18 451,189
 Maksājumi || 1 939,279 || 2 088,854 || 2 138,462 || 2 258,073 || 2 338,073 || 2 438,073 || 2 588,073 || 15 788,889
 3.2.2. Paredzamā ietekme uz
 darbības apropriācijām
 –
 ̈ Priekšlikums/iniciatīva neparedz darbības
 apropriāciju izmantošanu
 –
 ý Priekšlikums/iniciatīva paredz darbības
 apropriāciju izmantošanu šādā veidā:
 Saistību apropriācijas miljonos EUR (3 zīmes
 aiz komata)
 Norādīt mērķus un rezultātus ò || || || N gads || N+1 gads || N+2 gads || N+3 gads || Ievadīt tik gadu, cik nepieciešams, lai attēlotu ietekmes ilgumu (sk. 1.6. punktu) || KOPĀ
 REZULTĀTI
 Rezultātu veids[30] || Rezultāta vidējās izmaksas || Izmaksas || Izmaksas || Izmaksas || Izmaksas || Izmaksas || Izmaksas || Izmaksas || Kopējās izmaksas
 Ģeogrāfiskās programmas[31] || 2 072,023 || 2 229,937 || 2 288,504 || 2 376,325 || 2 505,849 || 2 666,605 || 2 805,238 || 16 944,481
 Pārrobežu sadarbības programmas[32] || 109,054 || 117,365 || 120,448 || 125,070 || 131,887 || 140,348 || 147,644 || 891,815
 KOPĒJĀS IZMAKSAS || 2 181,076 || 2 347,302 || 2 408,952 || 2 501,395 || 2 637,736 || 2 806,952 || 2 952,883 || 17 836,296
 3.2.3. Paredzamā ietekme uz
 administratīvajām apropriācijām
 3.2.3.1. Kopsavilkums
 –
 ̈ Priekšlikums/iniciatīva neparedz administratīvo
 apropriāciju izmantošanu
 –
 X Priekšlikums/iniciatīva paredz
 administratīvo apropriāciju izmantošanu šādā veidā:
 Miljonos EUR (3 zīmes
 aiz komata)
 || N gads[33]2014. gads || N+1 gads 2015. gads || N+2 gads 2016. gads || N+3 gads 2107. gads || N+4 gads 2018. gads || N+5 gads 2019. gads || N+6 gads 2020. gads || KOPĀ
 Daudzgadu finanšu shēmas 5. IZDEVUMU KATEGORIJA || || || || || || || ||
 Cilvēkresursi || 37,036 || 36,662 || 36,289 || 35,919 || 35,919 || 35,919 || 35,919 || 253,662
 Citi administratīvie izdevumi || 2,244 || 2,192 || 2,173 || 2,155 || 2,155 || 2,155 || 2,155 || 15,227
 Starpsumma — daudzgadu finanšu shēmas 5. IZDEVUMU KATEGORIJA || 39,279 || 38,854 || 38,462 || 38,073 || 38,073 || 38,073 || 38,073 || 268,889
 || || || || || || || ||
 Ārpus daudzgadu finanšu shēmas 5. IZDEVUMU KATEGORIJAS[34] || || || || || || || ||
 Cilvēkresursi || 46,898 || 47,534 || 48,170 || 48,806 || 49,441 || 50,077 || 50,713 || 341,639
 Citi administratīvi izdevumi || 0,525 || 0,564 || 0,578 || 0,600 || 0,723 || 0,671 || 0,705 || 4,366
 Starpsumma — ārpus daudzgadu finanšu shēmas 5. IZDEVUMU KATEGORIJAS || 47,424 || 48,098 || 48,748 || 49,405 || 50,164 || 50,748 || 51,417 || 346,004
 KOPĀ || 86,703 || 86,952 || 87,211 || 87,479 || 88,238 || 88,821 || 89,491 || 614,894
 3.2.3.2. Paredzamās
 cilvēkresursu vajadzības
 –
 ̈ Priekšlikums/iniciatīva neparedz cilvēkresursu
 izmantošanu
 –
 X Priekšlikums/iniciatīva paredz
 cilvēkresursu izmantošanu šādā veidā:
 Paredzamais apjoms izsakāms veselos
 skaitļos (vai ar ne vairāk kā vienu zīmi aiz komata)
 || || N gads || N+1 gads || N+2 gads || N+3 gads || N+4 gads 2018. gads || N+5 gads 2019. gads || N+6 gads 2020. gads
  Štatu sarakstā ietvertās amata vietas (ierēdņi un pagaidu darbinieki) ||
 || XX 01 01 01 (Galvenā mītne un Komisijas pārstāvniecības) || 137,8 || 136,4 || 135,1 || 133,7 || 133,7 || 133,7 || 133,7
 || XX 01 01 02 (Delegācijas) || 78,4 || 77,6 || 76,8 || 76,0 || 76,0 || 76,0 || 76,0
 || XX 01 05 01 (Netiešā pētniecība) || || || || || || ||
 || 10 01 05 01 (Tiešā pētniecība) || || || || || || ||
 ||  Ārštata darbinieki (pilnslodzes ekvivalenta vienībās: FTE)[35] ||
 || XX 01 02 01 (CA, INT, SNE, ko finansē no vispārīgajām apropriācijām) || 9,3 || 9,2 || 9,1 || 9,0 || 9,0 || 9,0 || 9,0
 || XX 01 02 02 (CA, INT, JED, LA un SNE delegācijās) || || || || || || ||
 || XX 01 04 yy[36] || - galvenajā mītnē[37] || 93,3 || 91,4 || 89,6 || 87,9 || 86,2 || 84,5 || 82,8
 || - delegācijās || 468,1 || 475,3 || 482,4 || 489,6 || 496,7 || 503,9 || 511,0
 || XX 01 05 02 (CA, INT, SNE — netiešā pētniecība) || || || || || || ||
 || 10 01 05 02 (CA, INT, SNE — tiešā pētniecība) || || || || || || ||
 || Citas budžeta pozīcijas (precizēt) || || || || || || ||
 || KOPĀ || 786,9 || 790,0 || 793,1 || 796,2 || 801,6 || 807,1 || 812,6
 XX ir
 attiecīgā politikas joma vai budžeta sadaļa.
 Cilvēkresursu vajadzības tiks
 nodrošinātas, izmantojot attiecīgā ĢD darbiniekus, kuri jau
 ir iesaistīti konkrētās darbības pārvaldībā
 un/vai ir pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ĢD gada budžeta sadales procedūrā piešķirtos
 papildu resursus un ņemot vērā budžeta ierobežojumus.
 3.2.4. Saderība ar
 2014.–2020. gada daudzgadu finanšu shēmu
 –
 X Priekšlikums/iniciatīva
 atbilst 2014.–2020. gada daudzgadu finanšu shēmai.
 –
 ̈ Pieņemot priekšlikumu/iniciatīvu,
 jāpārplāno attiecīgā izdevumu kategorija daudzgadu
 finanšu shēmā.
 Aprakstīt, kas jāpārplāno,
 norādot attiecīgās budžeta pozīcijas un summas.
 –
 ̈ Pieņemot priekšlikumu/iniciatīvu,
 jāpiemēro elastības instruments vai jāpārskata
 daudzgadu finanšu shēma[38].
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 3.2.5. Trešo personu iemaksas
 –
 Priekšlikums/iniciatīva neparedz trešo personu
 līdzfinansējumu
 –
 X
 Priekšlikums/iniciatīva paredz šādu līdzfinansējumu:
 Iniciatīvā līdzfinansējums ir atļauts, taču konkrēti rādītāji nav noteikti.
 Apropriācijas miljonos EUR (3 zīmes aiz
 komata)
 || N gads || N+1 gads || N+2 gads || N+3 gads || Iekļaut ietekmes atspoguļošanai vajadzīgo gadu skaitu (sk. 1.6. punktu) || Kopā
 Norādīt līdzfinansējumu piešķirošo institūciju || Nepiemēro || || || || || || || Nepiemēro
 KOPĀ — līdzfinansējuma apropriācijas || Nepiemēro || || || || || || || Nepiemēro
 3.3. Paredzamā ietekme uz
 ieņēmumiem
 – ý Priekšlikums/iniciatīva finansiāli neietekmē ieņēmumus. – Piezīme. Nelielus budžeta ieņēmumus (salīdzinājumā ar instrumenta kopējo lielumu) var radīt atmaksājumi no darījumiem ar riska kapitālu, ko veic sadarbībā ar starptautiskajām finanšu iestādēm.
 - ̈ Priekšlikums/iniciatīva
 finansiāli ietekmē:
 - ̈ pašu resursus
 - ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija: || Kārtējā budžeta gadā pieejamās apropriācijas || Priekšlikuma/iniciatīvas ietekme[39]
 N gads || N+1 gads || N+2 gads || N+3 gads || Iekļaut ietekmes ilguma atspoguļošanai vajadzīgo aiļu skaitu (sk. 1.6. punktu)
 ... pants || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) budžeta izdevumu pozīciju(-as).
 Norādīt metodi,
 kas izmantota ietekmes uz ieņēmumiem aprēķināšanai.
 [1] Attiecībā uz jautājumu par
 energoapgādes drošību un starptautisko sadarbību Komisija
 iesniedza paziņojumu “ES enerģētikas politika: attiecību
 veidošana ar partneriem ārpus mūsu robežām”, COM(2011) 539,
 2011. gada 7. septembris.
 [2] Attiecībā uz sadarbību transporta
 jomā Komisija iesniedza paziņojumu “ES un tās blakusesošie
 reģioni: Atjaunota pieeja sadarbībai transporta jomā”, COM(2011) 415,
 2011. gada 7. jūlijs.
 [3] Mazie un vidējie uzņēmumi.
 [4] Informācijas un komunikācijas
 tehnoloģija.
 [5] Tostarp veicināt Programmas pienācīgas
 kvalitātes nodarbinātībai īstenošanu.
 [6] Tostarp attīstīt Zināšanu un
 inovācijas kopīgo telpu.
 [7] Kaimiņvalstīs veikto klimata pasākumu
 jomā ES ir jāveicina un efektīvi jāatbalsta tāda attīstība,
 kas uzlabotu noturību pret klimata pārmaiņām un
 efektivitāti oglekļa izmešu ziņā.
 [8] T. i., miers un drošība, nabadzības
 samazināšana, humānā palīdzība, ieguldījumi
 paplašināšanās valstu un kaimiņvalstu stabilitātē un
 izaugsmē, globālo problēmu risināšana, ES un starptautisko
 standartu un vērtību nostiprināšanās veicināšana,
 atbalsts izaugsmei un konkurētspējai ārvalstīs.
 [9] Oficiālā palīdzība
 attīstībai.
 [10] Līgums par Eiropas Savienības darbību.
 [11] OV L ...
 [12] OV C [...], [...],
 [...] lpp.
 [13] OV C [...], [...], [...] lpp.
 [14] OV L 310, 9.11.2006., 1. lpp.
 [15] OV L
 [16] OV L 55, 28.2.2011., 13. lpp.
 [17] OV L
 [18] OV L
 [19] ABM — budžeta vadība pa darbības
 jomām; ABB — budžeta līdzekļu sadale pa darbības
 jomām.
 [20] Kā paredzēts Finanšu regulas 49. panta 6. punkta
 a) vai b) apakšpunktā.
 [21] COM(2011) 200, 8.3.2011.
 [22] IKT pakalpojumu un infrastruktūras izvēršana; nedrīkst
 novērtēt par zemu interneta ietekmi uz izaugsmi, brīvību un
 demokrātijas vērtību paušanu.
 [23] Sīkāka informācija par
 pārvaldības paņēmieniem un atsauces uz Finanšu regulu ir
 pieejamas BudgWeb vietnē: http://www.cc.cec/budg/man/budgmanag/budgmanag_en.html
 [24] Kā paredzēts Finanšu regulas 185. pantā.
 [25] Dif. = diferencētas apropriācijas; Nedif. =
 nediferencētas apropriācijas.
 [26] EBTA: Eiropas Brīvās tirdzniecības
 asociācija
 [27] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [28] N gads ir gads, kurā sāk īstenot
 priekšlikumu/iniciatīvu.
 [29] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [30] Rezultāti ir piegādātie produkti un
 pakalpojumi (piemēram, finansēto studentu apmaiņas gadījumu
 skaits, uzbūvētie ceļu km u. c.).
 [31] Šis ir indikatīvs iedalījums. Plānošana un
 finanšu līdzekļu piešķiršana atbilstīgi šai regulai tiks
 veikta saskaņā ar “vairāk par vairāk” principu.
 [32] Līdzīgas summas pārrobežu sadarbības
 programmām tiks nodrošinātas, pamatojoties uz ERAF regulu.
 [33] N gads ir gads, kurā sāk īstenot
 priekšlikumu/iniciatīvu.
 [34] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [35] CA — līgumdarbinieki, INT —
 pagaidu darbinieki (Intérimaire); JED — Jeune Expert en
 Délégation (jaunākie eksperti delegācijās); LA — vietējie darbinieki, SNE —
 valstu norīkotie eksperti.
 [36] Saskaņā ar robežlielumiem attiecībā uz
 ārštata darbiniekiem, ko finansē no darbības apropriācijām
 (kādreizējām “BA” pozīcijām).
 [37] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [38] Sk. Iestāžu nolīguma 19. un 24. punktu.
 [39] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t. i., bruto summām, no kurām atskaitīti 25 %
 iekasēšanas izmaksu.